id
stringlengths 8
12
| category
dict | paragraph_no
stringlengths 1
9
⌀ | content
stringlengths 1
3.16k
| metadata
dict |
|---|---|---|---|---|
db_55070_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
ယဿ ဉာဏံ သဒါ ဉာဏံ၊ နာညေယျာ ဉာဏကံ ဝိနာ။
|
{
"style": "gatha1",
"db_page_id": 55070
}
|
db_55070_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
နိဿေသဂုဏယုတ္တဿ၊ တဿ နတွာ မဟေသိနော။
|
{
"style": "gathalast",
"db_page_id": 55070
}
|
db_55070_005
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
သတ္ထန္တရာ သမာဒါယ၊ သာရံ သဗ္ဗဓရာ တထာ။
|
{
"style": "gatha1",
"db_page_id": 55070
}
|
db_55070_006
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
ကရိယျတေ’ဘိဓာနပ္ပ-ဒီပကဿတ္ထဝဏ္ဏနာ။
|
{
"style": "gathalast",
"db_page_id": 55070
}
|
db_55070_007
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
ပဏာမာဒိဝဏ္ဏနာ
|
{
"style": "subhead",
"db_page_id": 55070
}
|
db_55070_008
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "အဘိဓာနပ္ပဒီပိကာဋီကာ"
}
| null |
[က] ဣဓာယံ ဂန္ထကာရော ပဌမမတ္တနော ပရေသမ္ပိ သမ္မာ ဟိတတ္ထနိပ္ဖာဒနတ္ထံ ပုညသမ္ပဒ’မာစိနောတိ ‘‘တထာဂတော’’စ္စာဒိနာ။ တတ္ထ ကရုဏာကရော မဟာကရုဏာယ ဥပ္ပတ္တိဋ္ဌာနဘူတော ယော တထာဂတော ဘဂဝါ ကရောပယာတံ အတ္တနော ဟတ္ထဂတံ သုခပ္ပဒံ သုခဿ ပတိဋ္ဌာနဘူတံ သုခကာရဏံ ဝါ သုခဒါယကံ ဝါ ပဒံ နိဗ္ဗာနံ ဩသဇ္ဇ စဇိတွာ ကလိသမ္ဘဝေ
|
{
"style": "bodytext",
"db_page_id": 55070
}
|
db_55071_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဒုက္ခကာရဏဘူတေ ဘဝေ သံသာရေ ကေဝလဒုက္ကရံ သုကရေနာသမ္မိဿံ အစ္စန္တဒုက္ကရံ ပဉ္စဝိဓပရိစ္စာဂါဒိကံ ကရံ ကရောန္တော ပရတ္ထံ ပရေသမတ္ထံယေဝ အကာ ကတဝါ, တမေဒိသံ တထာဂတံ အဟံ နမာမိ။
|
{
"style": "unindented",
"db_page_id": 55071
}
|
db_55071_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ခ] ယဉ္စ ဓမ္မံ ဇရာရုဇာဒိမုတ္တာ ဇရာရောဂါဒီဟိ ဝိမုတ္တာ မုနိကုဉ္ဇရာ မုနိသေဋ္ဌာ ဘဂဝန္တော အပူဇယုံ ပူဇိတဝန္တော, တထာ ဥတ္တရေ ဥတ္တမေ သတ္တာနံ ဝါ သံသာရမဟောဃပက္ခန္ဒာနံ တတော ဥတ္တရဏသမတ္ထေ ယဟိံ တရေ ယသ္မိံ ဓမ္မပ္လဝေ ဌိတာ သမ္မာပဋိပဇ္ဇနဝသေန အာရူဠှာ နရာနရာ မနုဿာ စ ဒေဝါ စ တိဝဋ္ဋမ္ဗုနိဓိံ ကိလေသကမ္မဝိပါကဝဋ္ဋသင်္ခါတေဟိ တီဟိ ဝဋ္ဋေဟိ အာကုလိတံ သံသာရမဟမ္ဗုရာသိံ တရိံသု တိဏ္ဏာ, အဃပ္ပဟံ ကိလေသပ္ပဟာနကရံ, သံသာရဒုက္ခပ္ပဟာနကရံ ဝါ တံ ဓမ္မမပိ အဟံ နမာမိ။
|
{
"style": "bodytext",
"db_page_id": 55071
}
|
db_55071_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ဂ] မုနိန္ဒောရသသူနုတံ ဘဂဝတော ဥရေ သမ္ဘဝဓမ္မဒေသနာယ အရိယဘာဝပ္ပတ္တတာယ မုနိန္ဒဿ ဩရသပုတ္တဘာဝံ ဂတံ ပတ္တံ နုတံ ကိလေသခေပနကံ သုပုညခေတ္တံ ပုညတ္ထိကာနံ ပုညဗီဇဝိရုဟနဋ္ဌာနံ သုခေတ္တဘူတံ ဘုဝနေ လောကေ သုတံ
|
{
"style": "bodytext",
"db_page_id": 55071
}
|
db_55072_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဝိဿုတံ, သုတဓရံ ဝါ ကိလေသသဝနာဘာဝေန အဿုတံ အပါဏောပိ ပါဏော ကရီယိတ္ထာတိ ပါဏီကတော, ပါတိမောက္ခသံဝရော, သောဝ သံဝရော ဧတဿတ္ထီတိ ပါဏီကတသံဝရော, တံ ပါဏီကတသံဝရံ, ဝရံ သီလာဒိဂုဏေဟိ သဒေဝကေဟိ လောကေဟိ ပတ္ထနီယံ။ ‘‘ဒေဝါပိ တဿ ပိဟယန္တိ တာဒိနော’’တိ [ဥဒါ. ၂၇] ဟိ ဝုတ္တံ။ သဒါ သဗ္ဗသ္မိံ ကာလေ ဂုဏောဃေန သီလာဒိဂုဏသမူဟေန နိရန္တရန္တရံ အဝိစ္ဆိန္နမာနသံ, ပရိပုဏ္ဏစိတ္တံ ဝါ ဂဏမ္ပိ အဋ္ဌန္နံ အရိယပုဂ္ဂလာနံ သမူဟံ အပိ အဟံ နမာမီတိ ဧဝမေတ္ထ တိဏ္ဏမ္ပိ သင်္ခေပတော အတ္ထယောဇနာ ဒဋ္ဌဗ္ဗာ။
|
{
"style": "unindented",
"db_page_id": 55072
}
|
db_55072_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ဃ-င] ဧဝံ ပုညသမ္ပဒမာစိနိတွာ ကိမဘိမတံ သာဓနီယမိစ္စာဟ ‘‘ပကာသိဿမဘိဓာနပ္ပဒီပိက’’န္တိ။ ဗုဒ္ဓါဒီနမဘိဓာနာနံ သရူပဝသေန, လိင်္ဂဝသေန စ ပရိဒီပနတော ပကာသနတော ‘‘အဘိဓာနပ္ပဒီပိက’’န္တိ လဒ္ဓနာမံ သတ္ထံ ပကာသိဿံ အန္တောဘာဝေန နိပ္ဖန္နံ ဗဟိဘာဝေန ပကာသိဿံ။ အန္တောဘာဝဿ ဟိ ဗဟိဘာဝမပေက္ခိတွာ ဘာဝိတမုပပန္နံ။ နနု သန္တေဝ ပုဗ္ဗာစရိယာနံ နာမလိင်္ဂပ္ပကာသနာနျမရကောသတိကဏ္ဍောပ္ပလိနျာဒျဘိဓာနသတ္ထာနိ, ပါဏိနိ ဗျာဍိဝရရုစိစန္ဒဂေါမိ ရုဒ္ဒဝါမနာဒိဝိဟိတာနိ စ လိင်္ဂသတ္ထာနိ, တတော ကိမိဒမုစ္စတေ ဣစ္စာဟ ‘‘နာမလိင်္ဂါနိ ဗုဒ္ဓဘာသိတဿာရဟာနိ ဒဿယန္တော’’တိ။ ဧတေန သန္တေသွပိ ပုဗ္ဗာစရိယာနံ သတ္ထေသု ယသ္မာ န တေသု နာမလိင်္ဂါနိ ဗုဒ္ဓဝစနာနုရူပါနိ
|
{
"style": "bodytext",
"db_page_id": 55072
}
|
db_55073_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဟောန္တိ, တသ္မာ တဒနုရူပါနိ နာမလိင်္ဂါနိ ဒဿယန္တော အဘိဓာနသတ္ထံ ပကာသိဿာမီတိ ဧတမတ္ထံ ဒီပေတိ။ နမျတေ အဘိဓီယတေ အတ္ထော အနေနာတိ နာမံ, သဒ္ဒသတ္ထေ နမုဓာတုဝသေန။ လိင်္ဂယတေ ‘‘ဣတ္ထိယမတော အာပစ္စယော’’တျာဒိနာ ဝိဘဇ္ဇတေတိ, ဣတ္ထာဒယော ဝါနေန လိင်္ဂီယန္တေ ဗျဉ္ဇီယန္တေတိ လိင်္ဂံ, ဣတ္ထိပုမနပုံသကံ။ ကိမေတဿ အဘိဓာနသတ္ထဿ ကရဏေ ပယောဇနန္တိ ပုစ္ဆာယံ ယသ္မိံ သတိ တံ သောတာရော သောတုမုဿဟန္တိ, တံ ဒဿေတုမာဟ ‘‘နာမလိင်္ဂေသွိ’’စ္စာဒိ။ ယတော ဗုဒ္ဓဝစနေ ပဋုနော ဘာဝေါ ပါဋဝံ, တဒေဝ အတ္ထော ပယောဇနံ, တံ ဣစ္ဆန္တီတိ ပါဋဝတ္ထိနော, တေသံ ပါဋဝတ္ထီနံ သောတူနံ နာမလိင်္ဂေသု ကောသလ္လံ ကုသလတာ ဆေကဘာဝေါ ဗုဒ္ဓဝစနေ မဟဗ္ဗလံ အတ္ထဿ နိစ္ဆယကာရဏံ ဟောတိ, အတော တသ္မာ ကာရဏာ ဗုဒ္ဓဘာသိတဿာရဟာနိ နာမလိင်္ဂါနိ ဒဿယန္တော အဘိဓာနပ္ပဒီပိကံ သတ္ထံ ပကာသိဿန္တိ သမ္ဗန္ဓော။
|
{
"style": "unindented",
"db_page_id": 55073
}
|
db_55073_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[စ] ဣဒါနိ သတ္ထလဟုဘာဝတ္ထမာဟ ‘‘ဘိယျော’’စ္စာဒိ။ ဘိယျော ဗာဟုလ္လေန ရူပန္တရာ ရူပဘေဒေန ဣတ္ထိပစ္စယပုမ္ဘာဝါဒိကာရိယကတေန ထီပုန္နပုံသကံ ဉေယျံ, သော စ နာမာနံ နာမဝိသေသနဿ, နာမပရာမသိသဗ္ဗနာမသဒ္ဒဿ စ ဉေယျော ပကာရန္တရာဘာဝါ။ တတြ နာမာနံ ရူပဘေဒေါ ယထာ – ဆုရိကာ သတျ’သိပုတ္တိ [အဘိဓာန ၃၉၂ ဂါထာ]။ အသိ ခဂ္ဂေါ စ သာယကော [အဘိဓာန ၃၉၁ ဂါထာ]။ ပါနီယံ သလိလံ ဒကန္တိ [အဘိဓာန ၆၆၁ ဂါထာ]။ နာမဝိသေသနဿ ယထာ – နိသီထော မဇ္ဈိမာ ရတ္တီတိ [အဘိဓာန ၇၀ ဂါထာ]။ နာမပရာမသိသဗ္ဗနာမသဒ္ဒဿ
|
{
"style": "bodytext",
"db_page_id": 55073
}
|
db_55074_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ယထာ – အာကင်္ခါ ရုစိ ဝုတ္တာ သာ, တွဓိကာ လာလသာ ဒွိသူတိ [အဘိဓာန ၁၆၃ ဂါထာ]။ သာဟစရိယေန နိယတလိင်္ဂေနာဝိပ္ပယောဂတော ထီပုန္နပုံသကံ ဉေယျံ။ ကတ္ထစီတိ ယတြ ရူပဘေဒေါ နတ္ထိ, တံ ယထာ – မရီစိ မိဂတဏှိကာ [အဘိဓာန ၆၅ ဂါထာ]။ ရံသိမာ ဘာကရော ဘာနု [အဘိဓာန ၆၃ ဂါထာ]။ အာပေါ ပယော ဇလံ ဝါရိ [အဘိဓာန ၆၆၁ ဂါထာ]။ မရီဈာဒယော ဟျဘိန္နရူပတ္တာ လိင်္ဂန္တရေပိ သမ္ဘာဝိယန္တေဟိ နိယတလိင်္ဂေဟိ မိဂတဏှိကာဘာကရဇလာဒိသဒ္ဒေဟိ သာဟစရိယေန တံလိင်္ဂေ နိစ္ဆီယန္တေ။ အာဟစ္စဝိဓာနေန ဣတ္ထိပုမနပုံသကာနံ ဝိသေသေတွာ ကထနေန ထီပုန္နပုံသကံ ဉေယျံ။ ကွစီတိ ယတြ န ရူပဘေဒေါ လိင်္ဂနိဏ္ဏယဿ နိမိတ္တံ, န စ သာဟစရိယံ လိင်္ဂဘေဒေါဘိမတော, နေကမေဝ ဝါ လိင်္ဂမိစ္ဆတေ, တံ ယထာ – ဝလ္လရီ မဉ္ဇရီ နာရီ [အဘိဓာန ၅၅၀ ဂါထာ]။ ဝိဋပေါ ဝိဋဘီတ္ထိယံ [အဘိဓာန ၅၄၇ ဂါထာ]။ ဘီတိတ္ထီ ဘယမုတ္တာသော [အဘိဓာန ၁၆၆ ဂါထာ]။ ဝဇိရံ ပုန္နပုံသကေစ္စာဒိ [အဘိဓာန ၂၄ ဂါထာ]။
|
{
"style": "unindented",
"db_page_id": 55074
}
|
db_55074_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ဆ] ဣဒါနိ ရူပဘေဒေါတိ လိင်္ဂနိဏ္ဏယဿ ပဋိပတ္တိဟေတုကော ယော ဘိန္နလိင်္ဂါနံ ဒွန္ဒော, တက္ကရဏပဋိသေဓေန အဘိန္နလိင်္ဂါနမေဝ ဒွန္ဒော ကတောတိ ပရိဘာသိတုမုပက္ကမတေ ‘‘အဘိန္နလိင်္ဂိန’’မိစ္စာဒိ။ အဘိန္နလိင်္ဂီနံယေဝ နာမာနံ ဒွန္ဒော ကတော, န ဘိန္နလိင်္ဂီနံ, ယထာ – ဝိမုတျသင်္ခတဓာတု, သုဒ္ဓိနိဗ္ဗုတိယော သိယုန္တိ [အဘိဓာန ၉ ဂါထာ]။ န ကေဝလံ ဒွန္ဒောယေဝ, အထ ခေါ ဧကသေသောပျဘိန္နလိင်္ဂါနံယေဝ ကတော, ယထာ – နဂ္ဂေါ ဒိဂမ္ဗရာဝတ္ထာ။ [အဘိဓာန ၇၃၄ ဂါထာ] သဗ္ဗဓရကတေ ပန ‘‘ဇီမူတာ မေဃပဗ္ဗတာ’’ ဣစ္စုဒါဟဋံ။ နနု စ ဘိန္နလိင်္ဂါနမ္ပိ ဧကသေသော ကတော,
|
{
"style": "bodytext",
"db_page_id": 55074
}
|
db_55075_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ယထာ – မာတာ ပိတာ တု ပိတရော, ပုတ္တာ တု ပုတ္တဓီတရော [အဘိဓာန ၂၄၉ ဂါထာ]။ သသုရာ သဿု သသုရာ, ဘာတုဘဂိနိ ဘာတရောတိ [အဘိဓာန ၂၅၀ ဂါထာ]။ ဧတ္ထ ဟိ မာတာ စ ပိတာ စ ပိတရော, ပုတ္တော စ ဓီတာ စ ပုတ္တာ, သဿု စ သသုရော စ သသုရာ, ဘာတာ စ ဘဂိနီ စ ဘာတရောတိ ဘိန္နလိင်္ဂါနမ္ပိ ဧကသေသော ဒဿိတောတိ။ ဌာနန္တရေ တေသံ ဘိန္နလိင်္ဂတာယ ဒဿိတတ္တာ န ဒေါသော။ တာတော တု ဇနကော ပိတာ [အဘိဓာန ၂၄၃ ဂါထာ]။ အမ္မာ’မ္ဗာ ဇနနီ မာတာ [အဘိဓာန ၂၄၄ ဂါထာ]။ အပစ္စံ ပုတ္တောတြဇော သုတော [အဘိဓာန ၂၄၀ ဂါထာ]။ နာရိယံ ဒုဟိတာ ဓီတာ [အဘိဓာန ၂၄၁ ဂါထာ]။ ဇာယာပတီနံ ဇနနီ, သဿု ဝုတ္တာထ တပ္ပိတာ။ သသုရောတိ ဣစ္စာဒိကဉှိ တေသံ [အဘိဓာန ၂၄၆ ဂါထာ] ဌာနန္တရန္တိ။ တထာ ဧတ္ထ ကမံ ဝိနာ ဘိန္နလိင်္ဂါနံ ဂဏနပါဌော ဝိယ သင်္ကရောပိ န ကတော။ တတြ ဟိ သဂ္ဂဒိသာဒယော အတ္ထာ ယထာက္ကမံ တံသမ္ဗန္ဓာ စ သက္ကဝိဒိသာဒယော အတ္ထာ သကသကသမ္ဗန္ဓသဟိတာ ယထာဘိဓာနံ သရူပပဋိပတျမတ္ထဘိဓေယျာ, တထာ တပ္ပရိယာယသမ္ဗန္ဓာနိ စ ယာနိ နာမာနိ, တာနိ သဗ္ဗာနိ တဒဘိဓာနာဝသရေ အဘိဓေယျာနီတိ သုခေနေကတြေဝ သကလနာမပဋိပတ္တိ သရူပပဋိပတ္တိ စ ယထာ သိယာတိစ္စေတဒတ္ထံ ကမော အဘျုပဂမျတေ, တထာ စ သတျာဝဿံ သဂ္ဂါဒိပရိယာယေ ဒိဝသဒ္ဒါဒယော, ဟရာဒျဝသရေ ကုမာရာဒယော အဘိဓေယျာ ဣတိ ကမာနုရောဓေန လိင်္ဂသင်္ကရော ပရိဟရိတုမသက္ကုဏေယျော, ယထာဝုတ္တန္တု ကမံ ဝိနာ နေဟ သင်္ကရော ကတော, ဣတိ ပရိယာယေန ဣတ္ထိပ္ပကရဏာဒိက္ကမေန ယထာသမ္ဘဝမဘိဓာနတော, တံ ယထာ – ဤတိ တွိတ္ထီ အဇညဉ္စ, ဥပသဂ္ဂေါ ဥပဒ္ဒဝေါတိ [အဘိဓာန ၄၀၁ ဂါထာ]။ အတြ ဟိ ယေ တိလိင်္ဂါ, တေ တိလိင်္ဂါဝသရေ ဧဝ နိဗဒ္ဓါ, န ဂဏနပါဌာ ဝိယ ဥစ္စာရဏဝသေန, ဧဝံ သဗ္ဗတြ ယထာသမ္ဘဝံ နီယတေ။ ဝုတ္တဉ္စ –
|
{
"style": "unindented",
"db_page_id": 55075
}
|
db_55076_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘ဘေဒါချာနာယ န ဒွန္ဒော၊ နေကသေသော န သင်္ကရော။
|
{
"style": "gatha1",
"db_page_id": 55076
}
|
db_55076_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကတောတြ ဘိန္နလိင်္ဂါန-မဝုတ္တာနံ ကမံ ဝိနာ’’တိ [အမရ ၁.၄]။
|
{
"style": "gathalast",
"db_page_id": 55076
}
|
db_55076_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဣဒါနိ လိင်္ဂဝါစကာနံ ဌာနဝသေနတ္ထေသု ဂမနံ ဒဿေတုမာဟ ‘‘လိင်္ဂဝါစကေ’’စ္စာဒိ။ ဂါထာပါဒန္တမဇ္ဈဋ္ဌာ ဂါထာနံ ပါဒါနဉ္စ အန္တမဇ္ဈဋ္ဌာ လိင်္ဂဝါစကာ အနေကတ္ထလိင်္ဂဝါစကာနိ ဉာဏဒဿနာဒီနိ လိင်္ဂါနိ ပုဗ္ဗမတ္ထံ ဝါစကဝသေန ယန္တိ ဂစ္ဆန္တိ။ အပရေ ဂါထာပါဒါနမာဒိဋ္ဌာ လိင်္ဂဝါစကာ ပရမတ္ထံ ယန္တိ ဂစ္ဆန္တိ။ တံ ယထာ –
|
{
"style": "bodytext",
"db_page_id": 55076
}
|
db_55076_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဖလေ ဝိပဿနာဒိဗ္ဗ-စက္ခုသဗ္ဗညုတာသု စ။
|
{
"style": "gatha1",
"db_page_id": 55076
}
|
db_55076_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ပစ္စဝေက္ခဏဉာဏမှိ၊ မဂ္ဂေ စ ဉာဏဒဿနံ [အဘိဓာန ၇၉၄ ဂါထာ]။
|
{
"style": "gathalast",
"db_page_id": 55076
}
|
db_55076_005
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဏာဒေါ သဒ္ဓါစီဝရာဒိ-ဟေတွာဓာရေသု ပစ္စယော။
|
{
"style": "gatha1",
"db_page_id": 55076
}
|
db_55076_006
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကီဠာဒိဗ္ဗဝိဟာရာဒေါ၊ ဝိဟာရော သုဂတာလယေ [အဘိဓာန ၈၅၇ ဂါထာ]။
|
{
"style": "gathalast",
"db_page_id": 55076
}
|
db_55076_007
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ခဂ္ဂေ ကုရူရေ နေတ္တိံသော၊ ပရသ္မိဉ္စာတြ တီသွမု [အဘိဓာန ၁၀၈၉ ဂါထာ]။
|
{
"style": "gatha1",
"db_page_id": 55076
}
|
db_55076_008
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကုသလေ သုကတံ သုဋ္ဌု-ကတေ စ သုကတော တိသု [အဘိဓာန ၉၃၈ ဂါထာ]။
|
{
"style": "gathalast",
"db_page_id": 55076
}
|
db_55076_009
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သမယော သမဝါယေ စ၊ သမူဟေ ကာရဏေ ခဏေ။
|
{
"style": "gatha1",
"db_page_id": 55076
}
|
db_55076_010
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ပဋိဝေဓေ သိယာ ကာလေ၊ ပဟာနေ လာဘဒိဋ္ဌိသု [အဘိဓာန ၇၇၈ ဂါထာ]။
|
{
"style": "gathalast",
"db_page_id": 55076
}
|
db_55076_011
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကန္တာရော ဝနဒုဂ္ဂေသု [အဘိဓာန ၁၁၀၇ ဂါထာ]။
|
{
"style": "bodytext",
"db_page_id": 55076
}
|
db_55076_012
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဧတ္ထ စ –
|
{
"style": "bodytext",
"db_page_id": 55076
}
|
db_55076_013
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ယေဘုယျတာဗျာမိဿေသု၊ ဝိသံယောဂေ စ ကေဝလံ။
|
{
"style": "gatha1",
"db_page_id": 55076
}
|
db_55076_014
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဒဠှတ္ထေနတိရေကေ စာ-နဝသေသမှိ တံ တိသု [အဘိဓာန ၇၈၆ ဂါထာ]။
|
{
"style": "gathalast",
"db_page_id": 55076
}
|
db_55076_015
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သမာဓိသ္မိံ ပုမေကဂ္ဂေါ-နာကုလေ ဝါစ္စလိင်္ဂိကော [အဘိဓာန ၁၀၃၅ ဂါထာ]။
|
{
"style": "bodytext",
"db_page_id": 55076
}
|
db_55076_016
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဇဠေ ထူလော မဟတျပိ [အဘိဓာန ၁၀၆၆ ဂါထာ] စ္စာဒီသု
|
{
"style": "bodytext",
"db_page_id": 55076
}
|
db_55077_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဂါထာမဇ္ဈဋ္ဌာနံ, ပါဒန္တမဇ္ဈဋ္ဌာနဉ္စ လိင်္ဂဝါစကာနံ ပုဗ္ဗပရတ္ထေသွပိ ဂမနဘာဝတော ‘‘ပုဗ္ဗံ ယန္တီ’’တိ ဣဒံ ယေဘုယျဝသေန ဝုတ္တန္တိ ဒဋ္ဌဗ္ဗံ။ အထ ဝါ ဂါထာနံ မဇ္ဈန္တဋ္ဌာ ပုဗ္ဗံ ယန္တိ, ဂါထာမဇ္ဈဋ္ဌာ, ပါဒန္တမဇ္ဈဋ္ဌာ စ ပုဗ္ဗာပရဉ္စ ယန္တီတိ ယထာလာဘယောဇနာ ဒဋ္ဌဗ္ဗာ။
|
{
"style": "bodytext",
"db_page_id": 55077
}
|
db_55077_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ဇ] ဣဒါနိ ဝိသေသဝိဓိမှိ သတ္ထလဟုဘာဝတ္ထံ ပရိဘာသတေ ‘‘ပုမိတ္ထိယ’’မိစ္စာဒိ။ ပုမိတ္ထိယံ ‘‘ဒွီသူ’’တိ ပဒံ ဉေယျံ, ယထာ – အသနိ ဒွီသု [အဘိဓာန ၂၄ ဂါထာ]။ သဗ္ဗလိင်္ဂေ လိင်္ဂတ္တယေ ‘‘တီသူ’’တိ ပဒံ ဉေယျံ, ယထာ – သတ္တန္နံ ပူရဏေ သေဋ္ဌေ’တိသန္တေ သတ္တမော တိသု [အဘိဓာန ၉၄၂ ဂါထာ]။ ဧတ္ထ စ နိသိဒ္ဓလိင်္ဂနာမံ ပါရိသေသတော ‘‘သေသလိင်္ဂ’’န္တိ ဉေယျံ [နိသိဒ္ဓလိင်္ဂ သေသတ္ထံ (အမရ ၁.၅.)], ယထာ – ဝဿ သံဝစ္ဆရာ နိတ္ထီတိ [အဘိဓာန ၈၁ ဂါထာ]။ အတြ စေကလိင်္ဂနိသေဓဗျာချာနေန လိင်္ဂဒွယဝိဓာနန္တိ [ဧကလိင်္ဂနိသေဓဗျာဇေန လိင်္ဂဒွယာဘိဓာနမိတိ (အမရကောသစိန္တာမဏိဋီကာ)]။
|
{
"style": "bodytext",
"db_page_id": 55077
}
|
db_55077_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဂန္ထလာဟဝံ ဝိဓာယေဒါနိ ပဋိပတ္တိလာဟဝတ္ထမာဟ ‘‘အဘိဓာနန္တရာရမ္ဘေ’’ဣစ္စာဒိ။ အဘိဓာနန္တရဿ အညဿ အဘိဓာနဿ အာရမ္ဘေ သတိ, တု အန္တော ယဿ အဘိဓာနဿ, အထ အာဒိ ယဿ အဘိဓာနဿာတိ ဣဒံ အဘိဓာနဒွယဉ္စ ဉေယျံ။ တွန္တမထာဒိကံ နာမာဒိပဒံ ပုဗ္ဗေန န သမ္ဗဇ္ဈတေတိ ဘာဝေါ။ တတြ နာမပဒံ ယထာ – ဇိနော သက္ကော တု သိဒ္ဓတ္ထော [အဘိဓာန ၄ ဂါထာ]။ ကေသဝေါ စက္ကပါဏျထ [အဘိဓာန ၁၆ ဂါထာ]။ မဟိဿရော သိဝေါ သူလီ [အဘိဓာန ၁၆ ဂါထာ]။ လိင်္ဂပဒံ ယထာ – ပုမေ တု ပဏှိ ပါသဏိ [အဘိဓာန ၂၇၇ ဂါထာ]။ ပုမေ တူတု ရဇော ပုပ္ဖံ [အဘိဓာန ၂၃၈ ဂါထာ]။ သာ
|
{
"style": "bodytext",
"db_page_id": 55077
}
|
db_55078_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
တိရောကရဏီပျထ [အဘိဓာန ၂၉၈ ဂါထာ]။ ပုန္နပုံသကမုလ္လောစံ [အဘိဓာန ၂၉၉ ဂါထာ]။ အတ္ထပဒံ ယထာ – ဥဒရေ တု တထာ ပါစာ’နလသ္မိံ ဂဟဏီတ္ထိယံ [အဘိဓာန ၉၇၃ ဂါထာ]။ ပဏီတော တီသု မဓုရေ, ဥတ္တမေ ဝိဟိတေပျထ။ အဉ္ဇသေ ဝိသိခါယဉ္စ, ပန္တိယံ ဝီထိ နာရိယံ [အဘိဓာန ၉၄၀ ဂါထာ]။ အထသဒ္ဒေန စတြ အနန္တရိယတ္ထေန သကပရိယာယောပလက္ခဏတော အထော သဒ္ဒါဒီသု စ န ပုဗ္ဗေန သမ္ဗဇ္ဈတေ။ ပါဏကော စာပျထော ဥစ္စာလိင်္ဂေါ လောမသပါဏကောတိ [အဘိဓာန ၆၂၃ ဂါထာ]။
|
{
"style": "unindented",
"db_page_id": 55078
}
|
db_55078_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
[ဈ] ဣဒါနိ ဗုဒ္ဓဝစနာနမနုရူပါနမ္ပိ ပစုရပ္ပယောဂါနမေဝ ကေသဉ္စိ ဂဟဏံ အတ္တနော သတ္ထန္တရာပသယှတာဝသေန အဟံကာရပုဗ္ဗိကာဘာဝဉ္စ ဒဿေတုမာဟ ‘‘ဘိယျော ပယောဂ’’မိစ္စာဒိ။ သောဂတေ သုဂတဿ ဝစနဘူတေ အာဂမေ ပိဋကတ္တယေ, တဉှိ အာဂစ္ဆန္တိ တိဝိဓသမ္ပတ္တိယော ဧတေနာတိ အာဂမောတိ ဝုစ္စတိ။ တသ္မိံ ဘိယျော ပယောဂံ ဗာဟုလ္လေန ပယုဇ္ဇတေတိ ပယောဂေါ, တံ အာဂမ္မ ဂဟေတွာ ကွစိ အရညဝဂ္ဂါဒီသု နိဃဏ္ဋုယုတ္တိဉ္စ နိဃဏ္ဋုနာမကေ သတ္ထေ အာဂတံ ဗုဒ္ဓဝစနာနုရူပံ ယုတ္တိဉ္စ အာနီယ အာနေတွာ နာမလိင်္ဂံ ကထီယတိ အန္တောဘာဝေန နိပ္ဖန္နံ ဗဟိဘာဝေန ပကာသီယတေ။ အာဝိဘာဝတ္တမေဝ ဟိ ဇညတ္တံ သန္တကာရိယကာရိနော။ အာသီသာယံ ဝါ အဝဿမ္ဘာဝိနောပိ ဝစနဿ ဝတ္တမာနတ္ထဝတ္တိစ္ဆာယ ဝတ္တမာနတ္တံ, တထာ ဟိ လောကေ အဝဿမ္ဘာဝိနော သိဒ္ဓိမဘိသန္ဓာယ ဘာဝိနမပ္ပတ္တံ ဝတ္တမာနတ္တေန ဝါ အတီတတ္တေန ဝါ ဝတ္တုမိစ္ဆတိ, တံ ယထာ – ‘‘ဣဒံ မမမပါပယေ’’တိ ကောစိ ကေနစာဘိဟိတော သန္တော အဝဿံ တံ ဘဝိဿတီတိ မညမာနော ပါပိယမာနံ ပတ္တံ ဝါ
|
{
"style": "bodytext",
"db_page_id": 55078
}
|
db_55079_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဝတ္တုမိစ္ဆတိ, တတောယေဝ ‘‘အာသီသာယံ ဘူတမိဝ စေ’’တိ [ပါဏိနိ ၃.၃.၁၃၂] တဒတိဒေသဝစနံ ပစ္စာချာယတေ။
|
{
"style": "unindented",
"db_page_id": 55079
}
|
db_55079_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ပဏာမာဒိဝဏ္ဏနာ နိဋ္ဌိတာ။
|
{
"style": "centered",
"db_page_id": 55079
}
|
db_55079_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "၁. သဂ္ဂကဏ္ဍဝဏ္ဏနာ"
}
| null |
၁. သဂ္ဂကဏ္ဍဝဏ္ဏနာ
|
{
"style": "chapter",
"db_page_id": 55079
}
|
db_55079_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "၁. သဂ္ဂကဏ္ဍဝဏ္ဏနာ"
}
|
၁
|
၁။ ဣဒါနိ ယသ္မာ အဘိဓေယျတ္ထော နာမ ပညတ္တိပရမတ္ထတ္ထဝသေန ဒုဝိဓော, တေသု ယေဘုယျေန ပညတ္တတ္ထတော ပရမတ္ထတ္ထောဝ သေဋ္ဌော, တေသုပိ ဩဓိသော ကိလေသာနံ သမုစ္ဆေဒပဋိပ္ပဿဒ္ဓိကရတ္တာ ယထာက္ကမံ အဋ္ဌ ဓမ္မာ သေဋ္ဌာ, တတောပိ နိဗ္ဗာနမေဝ သေဋ္ဌံ, တေသံ သဗ္ဗေသမ္ပိ ဓမ္မာနံ သမ္မာသမ္ဗုဒ္ဓါဝ သေဋ္ဌော။ ဝုတ္တဉှိ ဘဂဝတာ ‘‘ဝိရာဂေါ သေဋ္ဌော ဓမ္မာနံ, ဒွိပဒါနဉ္စ စက္ခုမာ’’တိ [ဓ. ပ. ၂၇၃; နေတ္တိ. ၁၂၅]။ ဧတ္ထ ဟိ ‘‘ယာဝတာ, ဘိက္ခဝေ, ဓမ္မာ သင်္ခတာ ဝါ အသင်္ခတာ ဝါ, ဝိရာဂေါ တေသံ ဓမ္မာနံ အဂ္ဂမက္ခာယတီ’’တိ [အ. နိ. ၄.၃၄; ၅.၃၂; ဣတိဝု. ၉၀] ဝစနတော သဗ္ဗေသမ္ပိ သင်္ခတာသင်္ခတဓမ္မာနံ ဝိရာဂသင်္ခါတော နိဗ္ဗာနမေဝ သေဋ္ဌော, စက္ခုမာ ပန သမ္မာသမ္ဗုဒ္ဓါ တေသံ သဗ္ဗေသမ္ပိ ဓမ္မာနံ, ဒေဝမနုဿာဒိဘေဒါနံ ဒွိပဒါနဉ္စ ပညတ္တတ္ထာနံ သေဋ္ဌောတိ အယမတ္ထော ဝုတ္တော ဘဂဝတာ, တသ္မာ သဗ္ဗတ္ထသေဋ္ဌတ္ထာဘိဓာယကာဘိဓာနဘူတံ ဗုဒ္ဓါတိဓာနမေဝ ပဌမံ သဂ္ဂကဏ္ဍဿ အာဒိမှိ ပတ္ထိယဝသေန [သတ္ထိယဝသေန (က.)] ဒဿေတုမာဟ ‘‘ဗုဒ္ဓါ’’စ္စာဒိ။ တတ္ထ ဇိနသဒ္ဒန္တံ သဗ္ဗဗုဒ္ဓဿ နာမံ။ သဗ္ဗံ ဗုဒ္ဓဝါတိ ဗုဒ္ဓါ, သကမ္မကာ ကတ္တရိ တပစ္စယော။ ဝိသိဋ္ဌာ ဗုဒ္ဓိ အဿတ္ထီတိ ဗုဒ္ဓါ, ပသံသာယံ ယဒါဒိနာ ဏပစ္စယော။ ဒါနသီလက္ခန္ဓာဒယော ဌာနာဋ္ဌာနဉာဏာဒယော ဝါ
|
{
"style": "bodytext",
"db_page_id": 55079
}
|
db_55080_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဒသ ဗလာနိ ယဿေတိ ဒသဗလော။ သာသတိ ဝိနယတိ သတ္တေတိ သတ္ထာ။ သဗ္ဗဓမ္မဇာနနသီလတာယ သဗ္ဗညူ။ ဒွိပဒါနံ, ဒွိပဒေသု ဝါ ဥတ္တမော ဒွိပဒုတ္တမော, ဗုဒ္ဓဝံသဝဏ္ဏနာယံ [ဗု. ဝံ. အဋ္ဌ. ၃၇ နိဒါနကထာ] နိဒ္ဓါရဏလက္ခဏာယ ဆဋ္ဌိယာ သမာသဿ ပဋိသိဒ္ဓတ္တာ နေဒိသီ နိဒ္ဓါရဏလက္ခဏာ ဆဋ္ဌီ ဂမျတေ။ ကသ္မာ ပန သော တတ္ထ ပဋိသိဒ္ဓါတိ? သမာသေ ယေဘုယျေန နိဒ္ဓါရဏလက္ခဏတ္တယဿ ဝိကလာဘာဝတော။ ကိဉ္စာပိ ဟိ တတ္ထ ဆဋ္ဌိယာယေဝ ပဋိသိဒ္ဓါ, သတ္တမိယာ ပန နိဒ္ဓါရဏလက္ခဏာယ ဝိဇ္ဇမာနတ္တာ တဿာပိ သော ပဋိသေဓနီယောယေဝ။ မုနီနံ ဣန္ဒော ရာဇာ မုနိန္ဒော။ ပုညဉာဏဘာဂျာဒယော ဘဂံ နာမ, တံယောဂါ ဘဂဝါ။ နာထတိ သတ္တာနံ ဟိတံ ယာစတိ, ကိလေသေ ဝါ ဥပတာပေတိ, သတ္တေသု ဝါ ဣဿရိယံ ကရောတိ, တေသံ ဝါ ဟိတံ အာသီသတီတိ နာထော။ ဗုဒ္ဓဓမ္မသမန္တဉာဏဒိဗ္ဗစက္ခုသင်္ခါတေဟိ ပဉ္စဟိ စက္ခူဟိ သမန္နာဂတတ္တာ စက္ခုမာ။ သဗ္ဗဒါ ဗျာမပ္ပဘာယ ကာယတော နိစ္ဆရဏဝသေန အင်္ဂီရသော။ သဗ္ဗာကာရေန သဗ္ဗဓမ္မာနံ မုနနတော မုနိ, ဓမ္မဝါဒေသု ဝါ မောနကရဏတော မုနိ။
|
{
"style": "unindented",
"db_page_id": 55080
}
|
db_55081_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၂
|
၂။ လောကာနံ, လောကေသု ဝါ နာထော လောကနာထော။ အတ္တနော အဓိကဿ ကဿစိပိ ဥတ္တမပုဂ္ဂလဿ အဘာဝတော အနဓိဝရော, သဗ္ဗပရိယန္တဂတတ္တဘာဝတ္တာ ဝါ နတ္ထိ ဧတဿ ဣတော အညော အဓိကော ပတ္ထေတဗ္ဗော အတ္တဘာဝေါတိ အနဓိဝရော။ မဟန္တာနံ သီလက္ခန္ဓာဒီနံ ဧသနတော ဂဝေသနတော မဟေသိ, မဟန္တော ဝါ ဤသော ဝိဘူတိ ဧတဿာတိ မဟေသိ။ ဟိတံ ဝိနယတိ အနုသာသတီတိ ဝိနာယကော, ဝိသိဋ္ဌံ ဝါ နိဗ္ဗာနံ သတ္တေ နေတီတိ ဝိနာယကော။ သဗ္ဗဓမ္မဒဿနသီလတာယ ‘‘သမန္တစက္ခူ’တိ လဒ္ဓနာမေန သဗ္ဗညုတညာဏေန သမန္နာဂတတ္တာ သမန္တစက္ခု။ သောဘနံ ဂတံ ဉာဏမဿ, သံသာရာ ဝါ သုဋ္ဌု အပုနရာဝတ္တိယာ ဂတဝါတိ သုဂတော, သပရသုခသိဒ္ဓတ္ထံ ဝါ သမ္မာ ဂတဝါတိ သုဂတော။ ဘူရိ ဗဟုကာ ပညာ ယဿ, အနန္တတ္တာ ဝါ ဘူရိသမာ ပညာ ဧတဿာတိ ဘူရိပညော, အနန္တာယ မဟာပထဝိယာ သဒိသပညောတျတ္ထော။ ကိလေသာဒိပဉ္စဝိဓံ မာရံ ဇိတဝါတိ မာရဇိ။
|
{
"style": "bodytext",
"db_page_id": 55081
}
|
db_55082_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၃
|
၃။ နရာနံ သီဟော သေဋ္ဌော, ပရပ္ပဝါဒမဒ္ဒနသဟနတော ဝါ နရော စ သော သီဟော စာတိ နရသီဟော, သဟတီတိ သီဟော, နိရုတ္တိနယေန ပုဗ္ဗဝဏ္ဏာကာရဿီကာရော, သီဟသဒိသတ္တာ ဝါ နရော စ သော သီဟော စာတိ နရသီဟော။ ယထာ ဟိ သီဟော မိဂရာဇာ စတူဟိ ဒါဌာဟိ သဗ္ဗသတ္တေ ဟိံသတိ အဘိဘဝတိ, တထာ ဘဂဝါပိ သီလပညာပုညိဒ္ဓိသင်္ခါတေဟိ စတူဟိ ဓမ္မေဟိ သဗ္ဗံ လောကံ ဟိံသတိ အဘိဘဝတီတိ ဩပမ္မသံသန္ဒနံ။ သဗ္ဗပုရိသာနံ သေဋ္ဌတ္တာ နရဝရော, နရာနံ ဝါ ဒေဝမနုဿာနံ သေဋ္ဌတ္တာ နရဝရော, ‘‘သီလေ ပတိဋ္ဌာယ နရော သပညော’’တိ [သံ. နိ. ၁.၂၃] ဧတ္ထ ဝိယ နရသဒ္ဒေန သဗ္ဗေ ဒေဝမနုဿာ သင်္ဂဟိတာ။ ဓမ္မဿ ရာဇပဝတ္တကတ္တာ ဓမ္မရာဇာ, ဓမ္မတော ဝါ သဒေဝကဿ လောကဿ ရာဇာ ဇာတော, နာဓမ္မတောတိ ဓမ္မရာဇာ, ဓမ္မေန ရာဇတီတိ ဝါ ဓမ္မရာဇာ, ဓမ္မပါလကော ဝါ ရာဇာ ဓမ္မရာဇာ။ မုနီနံ သေဋ္ဌတ္တာ မဟာမုနိ။ ဒေဝါနံ အတိဒေဝေါတိ ဒေဝဒေဝေါ, ဒေဝါနံ အဓိကော ဝါ ဒေဝေါ ဒေဝဒေဝေါ။ လောကာနံ ဂရု အာစရိယော လောကဂရု, လောကာနံ ဂရုဘာဇနတ္တာ ဝါ လောကဂရု။ ဓမ္မဿ သာမိ ယထာဝုတ္တနယေန ဓမ္မဿာမီ။ ယထာ ပုရိမကာ သမ္မာသမ္ဗုဒ္ဓါ သဗ္ဗညုဘာဝံ ဂတာ, တထာ အယမ္ပိ ဂတောတိ တထာဂတော, တထာ ဝါ သမ္မာ ဂတံ ဉာဏမဿာတိ တထာဂတောတျာဒိနာ တထာဂတသဒ္ဒဿ အတ္ထပပဉ္စော တတ္ထ တတ္ထ [ဒီ. နိ. အဋ္ဌ. ၁.၇; မ. နိ. အဋ္ဌ. ၁.၁၂; သံ. နိ. အဋ္ဌ. ၂.၃.၇၈; အ. နိ. အဋ္ဌ. ၁.၁.၇၀; ဥဒါ. အဋ္ဌ. ၁၈; ဣတိဝု. အဋ္ဌ. ၃၈; ထေရဂါ. အဋ္ဌ. ၁.၃; ဗု. ဝံ. အဋ္ဌ. ၂ နိဒါန ကထာ; မဟာနိ. အဋ္ဌ. ၁၄; ပဋိ. သ. အဋ္ဌ. ၁.၁.၃၇; ဒီ. နိ. ဋီ. ၁.၇; ဒီ. နိ. အဘိ. ဋီ. ၁.၇; မ. နိ. ဋီ. ၁.၁၂; အ. နိ. ဋီ. ၁.၁.၁၇၀] ဝုတ္တနယေန ဝေဒိတဗ္ဗော။
|
{
"style": "bodytext",
"db_page_id": 55082
}
|
db_55083_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၄
|
၄။ သယမေဝ သမ္မာသမ္ဗုဒ္ဓါ ဘဝတိ, အနညဗောဓိတောတိ သယမ္ဘူ။ သမ္မာ အဝိပရီတေန သ’မတ္တနာယေဝ သဗ္ဗဓမ္မေ ဗုဇ္ဈတိ အဗုဇ္ဈိ ဗုဇ္ဈိဿတီတိ သမ္မာသမ္ဗုဒ္ဓါ။ သေဋ္ဌပညာယ သမန္နာဂတတ္တာ ဝရပညော။ သတ္တေ သံသာရဏ္ဏဝတော နိဗ္ဗာနပါရံ နေတီတိ နာယကော။ ဇိတပဉ္စမာရတ္တာ ဇိနော။ ဧတ္ထ စ သမန္တဘဒြ, လောကဇိ, ဆဠဘိည, အဒွယဝါဒီ, သိရီဃန, အကနိဋ္ဌဂ [အကနိဋ္ဌက (က.)], ဓမ္မစက္က, ရာဂါသနိ [ရာဂါရိ (က.)], တိသရဏ, ခသမ [ခဏသမ (က.) ခေန အာကာသေန သမာ တုလျာ ဂုဏာ ယဿ သော (တိကဏ္ဍသေသဋီကာ ၁.၁.၈)], ဂုဏာကရ, မဟာသုခ, ဝဇိရ, မေတ္တာဗလ, အသမ, ဇိတာရိ, မဟာဗောဓိ, ဓမ္မဓာတု, သေတကေတု, ခဇိ, တိမုတ္တိ [ခဇိရဝိမုတ္တိ (က.) ခေန အာကာသဇ္ဈာနေန – သုညဘာဝနာယာတိ ဘာဝေါ – ဇယတိ သံသာရဘာဝံ ယော, ဇိ+ ကွိပ သုညဝါဒီနံ ဗောဒ္ဓါနံ ‘‘သုညံ သဗ္ဗမေဝ’’ ဣတျာကာရဘာဝနာယ သံသာရဘာဝဇယနတော တထာဘာဝေါ (သဒ္ဒကပ္ပဒ္ဒုမ)], ဒသဘူမိဿရ, ပဉ္စဉာဏ, ဗဟုက္ခမ, သမ္ဗုဒ္ဓ, သဗ္ဗဒဿီ, မဟာဗလ, သဗ္ဗဗောဓ [သမ္ဗောဓဓမ္မ (က.)], ဓမ္မကာယ, သံဂုတ္တ, အရဟ, ဒွါဒသက္ခ, ဝီတရာဂါဒီနိပိ အနေကာနိ ဗုဒ္ဓဿ နာမာနိ [ဣမာနိ ပရိယာယဝစနာနိ ပါယသော အမရကောသတော, တိကဏ္ဍသေသာဘိဓာနတော စ ဂဟိတာနိ]။ သမန္တတော ပုညသမ္ဘာရတော စ ဉာဏသမ္ဘာရတော စ ဘဒြော သေဋ္ဌောတိ သမန္တဘဒြောတျာဒီနိ စ နိဗ္ဗစနာနိ ဝေဒိတဗ္ဗာနိ။ ဝုတ္တဉ္စ –
|
{
"style": "bodytext",
"db_page_id": 55083
}
|
db_55083_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘အသင်္ချေယျာနိ နာမာနိ၊ သဂုဏေန မဟေသိနော။
|
{
"style": "gatha1",
"db_page_id": 55083
}
|
db_55083_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဂုဏေန နာမမုဒ္ဓေယျံ၊ အပိ နာမသဟဿတော’’တိ [ဓ. သ. အဋ္ဌ. ၁၃၁၃; ဥဒါ. အဋ္ဌ. ၅၃; ပဋိ. မ. အဋ္ဌ. ၁.၁.၇၆; နေတ္တိ. အဋ္ဌ. ၃၈]။
|
{
"style": "gathalast",
"db_page_id": 55083
}
|
db_55083_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
တတ္ထ ဥဒ္ဓေယျန္တိ ဥဒ္ဓရိတဗ္ဗံ။ အပိ နာမသဟဿတောတိ အနေကေဟိ နာမသဟဿေဟီတျတ္ထော။ သဗ္ဗဗုဒ္ဓနာမကထာ။
|
{
"style": "bodytext",
"db_page_id": 55083
}
|
db_55083_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သက္ကာဒိသတ္တကံ အမှာကံ ဗုဒ္ဓဿ နာမံ။ ပဉ္စမာရေ ဇေတုံ သက္ကောတီတိ သက္ကော, ဘဂိနီဟိ သဒ္ဓိံ သံဝါသကရဏတော ဝါ လောကမရိယာဒံ ဆိန္ဒိတုံ သက္ကုဏန္တီတိ သက္ကာ, သာကိယရာဇူနံ ပုဗ္ဗရာဇာနော, တေသံ ဝံသဘူတတ္တာ ဘဂဝါ ‘‘သက္ကော’’တိ ဝုစ္စတိ။ အဿ စ ဇာတိသမနန္တရံ နိဓယော ရတနာနိ စ ဥပ္ပန္နာနီတိ သိဒ္ဓတ္ထောတိ နာမံ ကတံ, သဗ္ဗေသံ ဝါ လောကာနံ သိဒ္ဓါ အတ္ထာ ဧတေန ဟေတုဘူတေနာတိ သိဒ္ဓတ္ထော။ သုဒ္ဓံ ဩဒနံ အဿာတိ သုဒ္ဓါဒနော, တဿ အပစ္စံ သုဒ္ဓါဒနိ။ ဂေါတမဝံသဿ ကပိလဿ မုနိနော သိဿတာယ သကျာ ဂေါတမာ, ဘဂဝါ ပန ဂေါတမဝံသေ ဥပ္ပန္နတ္တာ ဂေါတမဿ မုနိနော အပစ္စံ ဂေါတမော။
|
{
"style": "bodytext",
"db_page_id": 55083
}
|
db_55084_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၅
|
၅။ သကျဝံသာဝတိဏ္ဏော [သကျဝံသာ ပိတ္ထိဏ္ဏော (က.)] သကျမုနိ ယော ဗုဒ္ဓါ သော သကျသီဟော, သကျာနံ ဝါ သေဋ္ဌတ္တာ သကျသီဟော။ သကျကုလတော ဇာတော မုနိ သကျမုနိ။ သူရိယဒေဝပုတ္တဿ သောတာပန္နတ္တာ ဘဂဝါ အာဒိစ္စဗန္ဓူတိ ဝုစ္စတိ, အာဒိစ္စဿ ဗန္ဓု ဉာတီတိ နိဗ္ဗစနံ ကတွာ။ ဧတ္ထပိ မာယာဒေဝီသုတ, မဟာသမဏ, ကလိသာသနာဒီနိ [ကုလိသာသနာဒီနိ (က.) ကလိမှိ ယုဂေ သာသနံ အနုသာသနံ ယဿ သော, အထဝါ ကလိမှိ ပါပေ ဝိဝါဒေ ဝါ သာသနံ ဟိတသာဓနံ ယဿ သော (တိကဏ္ဍသေသဋီကာ ၁.၁.၁၁)] ဂေါတမပရိယာယာနိ ဝေဒိတဗ္ဗာနိ။
|
{
"style": "bodytext",
"db_page_id": 55084
}
|
db_55085_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၆
|
၆။ မောက္ခာဒီနိ နိဗ္ဗုတိပရိယန္တာနိ ဆစတ္တာလီသ နာမာနိ နိဗ္ဗာနဿ နာမာနိ။ မုစ္စန္တိ ဧတ္ထ, ဧတေန ဝါ ရာဂါဒီဟီတိ မောက္ခော။ နိရုဇ္ဈန္တိ ဧတ္ထ ရာဂါဒယောတိ နိရောဓော, ရုန္ဓတိ ဝါ နိဗ္ဗာနန္တိ ရောဓော, ကိလေသော, သော ဧတ္ထ နတ္ထီတိ နိရောဓော။ ဝါနသင်္ခါတာယ တဏှာယ နိက္ခန္တတ္တာ, နိဗ္ဗာတိ ဝါ ဧတေန ရာဂဂ္ဂိအာဒိကောတိ နိဗ္ဗာနံ။ ယထာ ပကတိဒီပေါ နဒီသောတေန ဝုယှမာနာနံ ပတိဋ္ဌာ ဟောတိ, ဧဝမိဒမ္ပိ နိဗ္ဗာနံ သံသာရမဟောဃေန ဝုယှမာနာနံ ပတိဋ္ဌာတိ ဒီပေါ ဝိယာတိ ဒီပေါ, နိက္ကိလေသာနံ ဝါ ပဒီပသဒိသဘာဝကရဏတော ဒီပေါ ဝိယာတိ ဒီပေါ, ‘‘နိဗ္ဗန္တိ ဓီရာ ယထယံ ပဒီပေါ’’တိ ဟိ ဝုတ္တံ, ဒိပ္ပတိ ဝါ အရိယာနံ ဉာဏစက္ခုဿေဝ ပကာသတီတိ ဒီပေါ။ တဏှာနံ ခယဟေတုတ္တာ တဏှက္ခယော။ ရာဂါဒီနံ ပဋိပက္ခတ္တာ, ဥတ္တမဋ္ဌေန ဝါ ပရံ။ တာယတိ ရက္ခတိ အပါယာဒိတောတိ တာဏံ။ နိလီယန္တိ ဧတ္ထ သံသာရဘယဘီရုကာတိ လေဏံ။ နတ္ထိ ဒီဃရဿာဒိကံ ရူပံ သဏ္ဌာနမေတဿာတိ အရူပံ, အပ္ပစ္စယတ္တာ ဝါ အရူပံ။ ရာဂါဒီနံ သန္တကရဏတ္တာ သန္တံ။ ရာဂက္ခယဟေတုဘာဝေန အဝိပရီတတ္တာ, စတုသစ္စပရိယာပန္နတ္တာ ဝါ သစ္စံ။ နတ္ထိ အာလယော တဏှာ ဧတ္ထာတိ အနာလယံ။
|
{
"style": "bodytext",
"db_page_id": 55085
}
|
db_55086_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၇
|
၇။ ပစ္စယေဟိ န သင်္ကရီယတေတိ အသင်္ခတံ။ သိဝံ ခေမဘာဝံ ကရောတီတိ သိဝံ, သံသာရဘီရုကေဟိ သေဝိတဗ္ဗတ္တာ ဝါ သိဝံ, ယဒါဒိနာ ဝပစ္စယော။ နတ္ထိ ဧတ္ထ မတံ မရဏံ, ဧတသ္မိံ ဝါ အဓိဂတေ ပုဂ္ဂလဿ မတန္တိ အမတံ။ ပဿိတုံ သုဒုက္ကရတာယ သုဒုဒ္ဒသံ။ ပရေဟိ ဥတ္တမေဟိ အရိယပုဂ္ဂလေဟိ အယိတဗ္ဗံ ဂန္တဗ္ဗန္တိ ပရာယဏံ, ပရတော ဝါ အယိတဗ္ဗံ ဂန္တဗ္ဗန္တိ ပရာယဏံ, သံသာရသဘာဝတော အညသဘာဝဝသေန ဗုဇ္ဈိတဗ္ဗန္တျတ္ထော, ပရေသံ ဝါ အရိယပုဂ္ဂလာနံ ပတိဋ္ဌာနတ္တာ ပရာယဏံ။ ယေန စတ္တာရော မဂ္ဂါ ဩဓိသော ကိလေသေ သရန္တိ ဟိံသန္တိ တံ ဓမ္မံ သရဏံ, အရိယာနံ ဝသိတဂေဟတ္တာ ဝါ သရဏံ။ ဤတိ ဥပဒ္ဒဝေါ ပဝါသော စ တေ ယတ္ထ န သန္တိ, တံ အနီတိကံ, သတ္တေ သံသာရံ နေတီတိ ‘‘နီတီ’’တိ လဒ္ဓနာမာယ တဏှာယ အဘာဝတော ဝါ အနီတိကံ။ အာသဝါနံ အနာရမ္မဏတာယ အနာသဝံ။ နိစ္စဋ္ဌေန ဓုဝံ, ဓဝတိ ဝါ မဂ္ဂါနမာရမ္မဏဘာဝံ ဂစ္ဆတီတိ ဓုဝံ, ‘‘ဓု ဂတိထေရိယေသူ’’တိ ဟိ ကာတန္တဓာတု။ ဒဋ္ဌဗ္ဗသဘာဝဿ နတ္ထိတာယ အနိဒဿနံ။ ပစ္စယေဟိ အကတတ္တာ အကတံ။ သဒါ ဝိဇ္ဇမာနတ္တာ အပလုဇ္ဇနသဘာဝံ ဂစ္ဆတိ, တေန ဝါ ဝိညာယတီတိ အပလောကိတံ။ ‘‘ဣတံ ဂတေ စ ဝိညာတေ’’တိ ဟိ နာနတ္ထသင်္ဂဟေ ဝုတ္တံ။ လောကသဘာဝေန ဝါ ဝိညာယတီတိ လောကိတံ, တဗ္ဘာဝါပဂမနတော အပလောကိတံ။ သဏှဋ္ဌေန နိပုဏံ, ယေန ဝါ စတ္တာရော မဂ္ဂါ ဩဓိသော ကိလေသေ နိဿေသတော ပုနန္တိ သောဓေန္တိ, တံ နိပုဏံ။ န ကဒါစိပိ ယဿ အန္တော ဝိနာသော အတ္ထိ, တံ အနန္တံ။ ခရန္တိ ဝိနဿန္တီတိ ခရာ, သင်္ခတာ, တေ ယတ္ထ န သန္တိ, တံ အက္ခရံ, ခရသင်္ခါတာနံ ဝါ သင်္ခတာနံ ပဋိပက္ခတ္တာ အက္ခရံ။ ဧတ္ထ စ အသင်္ခတန္တျာဒိကာ ဂါထာ ရုစိရာ နာမ။
|
{
"style": "bodytext",
"db_page_id": 55086
}
|
db_55086_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၈
|
၈။ သဗ္ဗဒုက္ခာနံ ခယကာရဏတ္တာ ဒုက္ခက္ခယော။ ဗျာဗာဓတီတိ ဗျာဗာဓော, သော ဧဝ ဗျာဗာဒေါ, ဒုက္ခသစ္စံ, တဿ ဘာဝေါ ဗျာဗဇ္ဇံ, ဒုက္ခဿ ပီဠနာဒျတ္ထော, တံ ယတ္ထ နတ္ထိ, တံ အဗျာဗဇ္ဇံ, အဗျာပဇ္ဈန္တိပိ ပါဌော, တတ္ထ ဗျာပဇ္ဇန္တိ ဝိနဿန္တီတိ ဗျာပါဒါ, သင်္ခတာ, တေသံ ဘာဝေါ ဗျာပဇ္ဈံ, သင်္ခတာနံ ဝိနဿနဘာဝေါ, တံ ယတ္ထ နတ္ထိ, တံ အဗျာပဇ္ဈန္တိ ဧဝမတ္ထော ဝေဒိတဗ္ဗော, နိရုတ္တိနယေန စ ဒျဿ ဇ္ဈကာရော။ ကိလေသကမ္မဝိပါကဝဋ္ဋာနမဘာဝတော ဝိဝဋ္ဋံ။ နိဗ္ဘယဋ္ဌေန ခေမံ, ခယန္တိ ဝါ ဧတေန ရာဂဂ္ဂိအာဒယောတိ ခေမံ။ သင်္ခါရေဟိ အသမ္မိဿတာယ, ဝိသံယောဂတာယ စ ကေဝလံ။ အပဝဇ္ဇန္တိ သင်္ခါရာ ဧတသ္မာတိ အပဝဂ္ဂေါ။ ယသ္မာ ရာဂေါ ဝိဂတော, သော ဝိရာဂေါ။ ပဓာနဘာဝံ နီတံ ပဏီတံ။ နတ္ထိ ဧတသ္မိံ အဓိဂတေ အရိယာနံ စုတံ စဝနန္တိ အစ္စုတံ။ အရိယေဟိ ပဇ္ဇိတဗ္ဗတ္တာ ဂန္တဗ္ဗတ္တာ ပဒံ။
|
{
"style": "bodytext",
"db_page_id": 55086
}
|
db_55087_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၉
|
၉။ စတ္တာရော ယောဂါ ခယန္တိ ဧတေနာတိ ယောဂက္ခေမော။ ပါရေတိ သက္ကောတိ သံသာရဒုက္ခသန္တာပံ သမေတုန္တိ ပါရံ, ‘‘သံသာရဒုက္ခသန္တာပတတ္တဿာ’လံ သမေတဝေ’’တိ ဟိ ဝုတ္တံ။ ပဂတာ သံသာရစက္ကဿ အရာ ဧတသ္မာတိ ဝါ ပါရံ။ ကိလေသေဟိ မုစ္စနတော မုတ္တိ, နိကာယန္တရိယာ ပန ‘‘သရီရေန္ဒြိယေဟိ အတ္တနော မုတ္တတ္တာ မုတ္တီ’’တိ ဝဒန္တိ။ ကိလေသသမနတော သန္တိ။ ဝိသုဇ္ဈန္တိ သတ္တာ ဧတာယ ရာဂါဒိမလေဟီတိ ဝိသုဒ္ဓိ။ သဗ္ဗသင်္ခါရာ ဝိမုစ္စနတော ဝိမုတ္တိ။ အသင်္ခတမေဝ နိဿတ္တနိဇ္ဇီဝဋ္ဌေန, သန္တိလက္ခဏဓာရဏတော ဝါ ဓာတူတိ အသင်္ခတဓာတု။ သုဇ္ဈန္တိ သတ္တာ ဧတာယ ရာဂါဒိမလေဟီတိ သုဒ္ဓိ။ အာဝုဏောတိ သံသာရတော နိက္ခန္တုမပ္ပဒါနဝသေနာတိ ဝုတိ, တဏှာ, တတော နိက္ခန္တတ္တာ နိဗ္ဗုတိ။
|
{
"style": "bodytext",
"db_page_id": 55087
}
|
db_55087_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၀
|
၁၀။ ခီဏာသဝါဒိစတုက္ကံ အရဟန္တေ။ ခီဏာ အာသဝါ ယဿ သော ခီဏာသဝေါ။ တတော ဥတ္တရိ ကရဏီယာဘာဝတော နတ္ထိ သိက္ခာ ဧတဿာတိ အသေက္ခော။ ဝိဂတော ရာဂေါ ယသ္မာတိ ဝီတရာဂေါ။ သံသာရစက္ကဿ အရေ ဟတဝါတိ အရဟာ, ‘‘အရဟ’’န္တိပိ ပါဌော။
|
{
"style": "bodytext",
"db_page_id": 55087
}
|
db_55088_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဒေဝလောကာဒိပဉ္စကံ သဂ္ဂဿ နာမံ။ ဒေဝါနံ လောကော ဘဝနံ ဒေဝလောကော။ ဒိဗ္ဗန္တျတြ ဒိဝေါ။ အဇ ဂတိယံ, အနေကတ္ထတ္တာ ဌိတိယံ, စိရံ ဌိယတေ အသ္မိန္တိ အဂ္ဂေါ, ဌာနံ, သောဘနော အဂ္ဂေါ သဂ္ဂေါ, ပုညေန ဝါ သုဋ္ဌု အဇီယတေတိ သဂ္ဂေါ။ တယော ဒေဝါ ဒိဗ္ဗန္တျတြေတိ တိဒိဝေါ။ ပဓာနတော ဟိ တီဟိ ဟရိဟရဗြဟ္မေဟိ ဗျပဒေသော။ တိဒသာနံ ဒေဝါနံ အာလယော ဌာနန္တိ တိဒသာလယော။ ကေစိ ပန ‘‘ဒေဝလောကာဒိတ္တယံ သဂ္ဂသာမညဿ နာမံ, တိဒိဝါဒိဒွယံ တာဝတိံသဿာ’’တိ ဝဒန္တိ, တံ အမရကောသာဒီသု သာမညသ္မိံယေဝ ဒွိန္နမ္ပိ ဂဟဏတော န သာရတော ပစ္စေတဗ္ဗံ။ ဧတ္ထာပိ နာက, သုရလောက, တိပိဋ္ဌပ [ဝိသန္တိ သုကတိနော အသ္မိံ ဣတိ ပိဋ္ဌပံ ပိသောဒရာဒိ တိဒသာနံ ပိဋ္ဌပဓိတိ ဒသသဒ္ဒလောပေါ (စိန္တာမဏိဋီကာ)], အဝရောဟ, ဖလောဒယ [ဖလဿ ကမ္မဖလဿ ဥဒယော ဒိဋ္ဌိယောဂျဋ္ဌာနံ (တိကဏ္ဍဋီကာ)], မန္ဒရ, သေရိက, သက္ကဘဝန, ခံ, နဘာဒီနိ ဒေဝလောကသာမညာနိ ဣဓာနာဂတာနိပိ ဂဟေတဗ္ဗာနိ။
|
{
"style": "bodytext",
"db_page_id": 55088
}
|
db_55089_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၁-၁၂
|
၁၁-၁၂။ တိဒသာဒိစတုဒ္ဒသကံ ဒေဝတာသာမညဿ နာမံ။ ဇာတီသု [ဇာတိဇာတီသု (က.)] ဝုတ္တာသု ဗျတ္တိပိ ဝုစ္စတီတိ ဗျတ္တီနံ ဗဟုတ္တာ ဗဟုဝစနနိဒ္ဒေသော။ ဇာတိသတ္တာဝိနာသသင်္ခါတာ တိဿော ဒသာ ပရိမာဏာ ဧတေသန္တိ တိဒသာ။ ဧတေ ဟိ မနုဿာဒယော ဝိယ ဗုဒ္ဓိဝိပရိဏာမခယေဟိ န ယုဇ္ဇန္တိ, ပဉ္စဝီသတိဝဿုဒ္ဒေသိယာ ဧဝ ဥပ္ပဇ္ဇန္တိ သန္တိ ဝိနဿန္တိ စ။ မရဏံ မရော, သော ယေသံ နတ္ထိ, တေ အမရာ။ ဒိဗ္ဗန္တိ ပဉ္စကာမဂုဏာဒီဟိ ကီဠန္တီတိ ဒေဝါ။ ဝိဗုဇ္ဈန္တိ န သုပန္တီတိ ဝိဗုဓာ, အတီတာနာဂတဇာတိံ ဝိဗုဇ္ဈန္တီတိ ဝါ ဝိဗုဓာ။ သုဓာဘောဇနဘုဉ္ဇနသီလတာယ သုဓာသိနော။ သမုဒ္ဒုဋ္ဌာ [အမတမထနောဋ္ဌာ (စိန္တာမဏိဋီကာ)] သုရာ အတ္ထိ ယေသံ, တေ သုရာ, သုရန္တိ ဝါ ကီဠန္တီတိ သုရာ, သုခေန ရမန္တီတိ ဝါ သုရာ။ ဒီဃာယုကာပိ သမာနာ ယထာပရိစ္ဆေဒံ သမ္ပတ္တကာလေ မရန္တိ သီလေနာတိ မရူ။ ဒိဝေါ ဒေဝလောကော ဩကော အာသယော ယေသံ တေ ဒိဝေါကာ။ သုဓာဟာရဿ ပါတဗ္ဗဿပိ သမ္ဘဝတော အမတံ ပိဝန္တီတိ အမတပါ, အမတောသဓံ ဝါ ပိဝန္တီတိ အမတပါ။ သဂ္ဂေ ဝသနသီလတ္တာ သဂ္ဂဝါသိနော။ သဒါ ပဉ္စဝီသတိဝဿုဒ္ဒေသိယတ္တာ နိရာကတာ ဇရာ ဧတေသန္တိ နိဇ္ဇရာ။ န နိမိသန္တီတိ အနိမိသာ, ဘမုကာ နိစ္စလံ ကရောန္တီတျတ္ထော။ ဒိဝေ ဝသန္တီတိ ဒိဗ္ဗာ။ ဒေဝါ ဧဝ ဒေဝတာ, သကတ္ထေ ဒေဝသဒ္ဒတော တာပစ္စယော, ဒေဝတာ ဧဝ ဒေဝတာနိ, သကတ္ထေ နိပစ္စယော။ ‘‘အပုမေ’’တိ ဧတ္ထ ပဌမသကတ္ထိကဝသေန ဣတ္ထိလိင်္ဂတ္တံ, ဒုတိယသကတ္ထိကဝသေန နပုံသကလိင်္ဂတ္တံ ဝေဒိတဗ္ဗံ, ဒုတိယသကတ္ထိကဝသေနေဝ ဝါ ဒွိလိင်္ဂတ္တံ, တတ္ထ ဣတ္ထိလိင်္ဂပက္ခေ ယဒါဒိနာ နိကာရာဒေသော။ အမရကောသေ ပန ‘‘ဒေဝတာနိ ပုမေ ဝါ’’တိ [အမရ ၁.၉] ဝုတ္တံ။ တဿတ္ထော – ဒေဝတာနိသဒ္ဒေါ ဝိကပ္ပေန ပုလ္လိင်္ဂေ, နိစ္စံ နပုံသကေတိ။ ဋီကာယဉ္စ ‘‘သကတ္ထိကာ ပကတိတော လိင်္ဂဝစနာနိ အတိဝတ္တန္တီတိ ပုန္နပုံသကတ္တ’’န္တိ [ဒေဝေါ ဧဝ ဒေဝတာ, သကတ္ထေ တာ, သကတ္ထိကာ အပိ ပစ္စယာ ပကတိတော လိင်္ဂဝစနာဒျတိဝတ္တန္တေ, အပီတိ ဣတ္ထိတ္တံ ဒေဝတာ ဧဝ ဒေဝတံ ပညာဒိတ္တာ အဏ (စိန္တာမဏိဋီကာ)] ဝုတ္တံ။ တတ္ထ သကတ္ထိကာတိ ဒုတိယသကတ္ထိကံ ဝုတ္တံ, ပကတိတောတိ ပဌမသကတ္ထိကံ။ တေန ဝုတ္တံ ‘‘ပုန္နပုံသကတ္တ’’န္တိ, ဣတရထာ တာပစ္စယန္တဿ နိစ္စံ ဣတ္ထိလိင်္ဂတာယ ဣတ္ထိလိင်္ဂတ္တမေဝ ဝဒေယျ။ သုပဗ္ဗာ, သုမနာ, တိဒိဝေသာ, အာဒိတေယျာ, ဒိဝိသဒါ, လေခါ, အဒိတိနန္ဒနာ, အာဒိစ္စာ, ရိဘဝေါ [ဝိဘဝါ (က.), ရိကာရော ဒေဝမာတာ သိယာ ဣတိ တိကဏ္ဍေ, တတော ဘဝန္တီတိ (စိန္တာမဏိဋီကာ)] အသောပ္ပာ, အမစ္စာ [မရဏံ မတိ ဣတိ တိ, မတိယံ ဘဝါ မစ္စာ။ န မစ္စာ အမစ္စာ (စိန္တာမဏိဋီကာ)], အမတာသနာ, အဂ္ဂိမုခါ, ဟဝိဘောဇနာ, ဂိရဗ္ဗာဏာ, ဒါနဝါရယော, ဗိန္ဒာရကာ, ပူဇိယာ, စိရာယုကာ, သဂ္ဂိနော, နဘောသဒါဣစ္စာဒီနိပိ ဒေဝတာနံ သာမညနာမာနေဝ။
|
{
"style": "bodytext",
"db_page_id": 55089
}
|
db_55090_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၃
|
၁၃။ သိဒ္ဓါဒယော ဣမေ ဒေဝယောနိယော ဒေဝပ္ပဘဝါ ဒေဝဝံသာ ဧတေသမုပ္ပတ္တိယံ ဒေဝါနမေဝ အာဒိကာရဏတ္တာ။ အဏိမာဒိဂုဏောပေတတ္တာ သိဇ္ဈန္တိ ဧတဿ ယထိစ္ဆိတာ အတ္ထာတိ သိဒ္ဓါ။ ယဿ ဘာသာယ ဗြူဟတိ ကထာ, သော ဘူတော, ပိသာစပ္ပဘေဒေါ အဓောမုခါဒိ။ ဝစနတ္ထော ပန ဘဝန္တိ ဗြူဟန္တိ ကထာ ဧတသ္မာတိ ဘူတောတိ။ ဂန္ဓံ အဗ္ဗတိ ပရိဘုဉ္ဇတီတိ ဂန္ဓဗ္ဗော, ဒေဝဂါယနာ ‘‘ဟာဟာ ဟူဟူ’’ ပဘုတယော [အမရ ၁.၅၅]။ နိဓယော ဂုယှတီတိ ဂုယှကော, သညာယံ ကော, မဏိဘဒြာဒိကော ကုဝေရာနုစရော။ ယက္ခ ပူဇာယံ, ယက္ခီယတေ ပူဇီယတေတိ ယက္ခော, ကုဝေရာဒိကော။ ရက္ခန္တိ အတ္တာနံ ဧတသ္မာတိ ရက္ခသော, ဝိဘီသဏာဒိ။ ကုမ္ဘပ္ပမာဏဏ္ဍတာယ ကုမ္ဘဏ္ဍော။ ပိသိတံ မံသံ အသတိ ဘက္ခတီတိ ပိသာစော, သကုနိ သကုန္တိအာဒိကော ကုဝေရာနုစရော, ယဒါဒိနာ ပိသိတဿ ပိဘာဝေါ, အသဿ စ သာစာဒေသဘာဝေါ [ပါဏိနိ ၆.၃.၁၀၉; မောဂ္ဂလ္လာနပဉ္စိကာ ၁.၄၇]။ အာဒိသဒ္ဒေန ဝိဇ္ဇာဓရ, အပသရ, ကိန္နရေ စ သင်္ဂဏှာတိ။ ဝိဇ္ဇံ ဂုဠိကာဉ္ဇနမန္တာဒိကံ ဓရတီတိ ဝိဇ္ဇာဓရော။ အပသာရယန္တိ ခလယန္တီတိ အပသရာ, ဥဗ္ဗသျာဒိကာ သုရဝေသိယော [အမရ ၁.၅၅], အပသရသဒ္ဒဿ ဇာတိယံ သယံ ဗဟုတ္တံ, ဗျတ္တိယန္တု တဒဝယဝံ ဝါ သယံ, တထာ စ ဗဟုတ္တံဝ။ ဝနာဒိသဒ္ဒေါ ကဒါစိ ဇာတိယံ ပယုဇ္ဇတေ, ကဒါစိ ဗျတ္တိယံ။ တတြ ယဒါ ဇာတိယံ, တဒါ ဗျတ္တိဂတံ သင်္ချမာဒါယ ပဝတ္တတိ။ ယဒါ ဗျတ္တိယံ ပယုဇ္ဇတေ, တဒါ တံဗျတ္တာဝယဝါနံ ပါဏိပါဒါဒီနံ ဗဟုတ္တသင်္ချမာဒါယ ပဝတ္တတိ။ ဝနသဒ္ဒေါ တု ဇာတိဂတေကသင်္ချာဝိသိဋ္ဌဒဗ္ဗာဘိဓာနတော ဓဝါဒိဗျတ္တိဂတဇာတျာဘိဓာနတော ဝါ ဧကဝစနန္တိ အပသရသဒ္ဒေါ ဝါမနာဒိမတေန ဣတ္ထိယံ ဗဟုဝစနေ စ, တဒညေသံ ပန မတေန ပုမိတ္ထိယံ ဝစနဒွယေ စ ဒဋ္ဌဗ္ဗော။ အဿမုခနရသရီရတ္တာ ကုစ္ဆိတော နရော, ကိဉ္စိ ဝါ နရော, နရသဒိသတ္တာ ဝါ ကိန္နရော။ ဧတာ ဒေဝယောနိယော။ ဂဏဒေဝတာ ပန –
|
{
"style": "bodytext",
"db_page_id": 55090
}
|
db_55090_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘အာဒိစ္စာ ဝိသု ဝသဝေါ၊ တုသိတာ’ဘဿရာ’နိလာ။
|
{
"style": "gatha1",
"db_page_id": 55090
}
|
db_55090_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
မဟာရာဇိကာ သာဓျာ စ၊ ရုဒ္ဒါ စ ဂဏဒေဝတာ’’တိ [အမရ ၁.၁၀]။
|
{
"style": "gathalast",
"db_page_id": 55090
}
|
db_55091_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အမရကောသေ ကထိတာ။
|
{
"style": "bodytext",
"db_page_id": 55091
}
|
db_55091_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
တတြာဒိစ္စာ ဒွါဒသကာ၊ ဝိသုဒေဝါ ဒသ ဌိတာ။
|
{
"style": "gatha1",
"db_page_id": 55091
}
|
db_55091_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဝသဝေါ အဋ္ဌသင်္ချာတာ၊ ဆတ္တိံသ တုသိတာ မတာ။
|
{
"style": "gathalast",
"db_page_id": 55091
}
|
db_55091_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အာဘဿရာ စတုသဋ္ဌိ၊ ဝါတာ ပဏ္ဏာသေကူနကာ။
|
{
"style": "gatha1",
"db_page_id": 55091
}
|
db_55091_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
မဟာရာဇိကနာမာယော၊ ဒွိသတံ ဝီသတာဓိကာ။
|
{
"style": "gathalast",
"db_page_id": 55091
}
|
db_55091_005
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သာဓျာ ဒွါဒသ ဝိချာတာ၊ ရုဒ္ဒါ စေကာဒသ ဌိတာ။
|
{
"style": "gatha1",
"db_page_id": 55091
}
|
db_55091_006
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သမယန္တရတော ဧတာ၊ ဝိညေယျာ ဂဏဒေဝတာ။
|
{
"style": "gathalast",
"db_page_id": 55091
}
|
db_55091_007
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၄
|
၁၄။ ပုဗ္ဗဒေဝါဒိစတုက္ကံ အသုရေ။ ပုဗ္ဗံ ဒေဝါ ပုဗ္ဗဒေဝါ, ဒုတိယာသမာသော, ပုဗ္ဗေ ဝါ ဒေဝါ ပုဗ္ဗဒေဝါ, ပုဗ္ဗေ ဟျေတေ ဒေဝပုရေ ဌိတာ, အနန္တရံ သက္ကာဒီဟိ တတော စာလိတာ။ သုရာနံ ရိပူ သတ္တဝေါ သုရရိပူ။ သုရာနံ ပဋိပက္ခဘာဝတော အသုရာ, ဒေဝါ ဝိယ န သုရန္တိ န ကီဠန္တီတိ ဝါ အသုရာ, သမုဒ္ဒုဋ္ဌာ ဝါ သုရာ ဒေဝေဟိ အဘျုပဂတာ, နာသုရေဟီတိ နတ္ထိ သုရာ ဧတေသန္တိ အသုရာတိ နိကာယန္တရိယာ။ ဒနုနာမာယ မာတုယာ အပစ္စံ ဒါနဝါ။ ဒနု နာမ တေရသသု ရက္ခသဒုဟိတီသု ဧကိဿာ ဒုဟိတု နာမံ။ ဧတေ ပုဗ္ဗဒေဝါဒယော သဒါ ပုမေ ပုလ္လိင်္ဂေ ဝတ္တန္တိ။ ဒေစ္စာ, ဒေတေယျာ, ဒနုဇာ, ဣန္ဒာရီ, သုရဒိသာ, သုက္ကသိဿာ, ဒိတိသုတာ, ပုဗ္ဗဇာဣစ္စာဒီနိပိ အသုရဿ သာမညနာမာနိ။
|
{
"style": "bodytext",
"db_page_id": 55091
}
|
db_55092_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
တဗ္ဗိသေသာ အသုရပ္ပဘေဒါ။ သုရေဟိ သဒ္ဓိံ သင်္ဂါမတ္ထံ အတ္တနော ဗလကာယာနံ ပဟာရံ အာယုဓံ ဒဒါတီတိ ပဟာရဒေါ, သော ဧဝ ပဟာရာဒေါ။ သံ ပသတ္ထော ဝရော ဇာမာတာ ယဿ သော သမ္ဗရော, တဿ ဟိ သက္ကော ဇာမာတာ [သံ. နိ. အဋ္ဌ. ၁.၁.၂၅၆], ပုညာဟရီသု ဝါ ဣန္ဒြိယာနိ သံဝုဏောတီတိ သမ္ဗရော။ ဗလမေတဿတ္ထီတိ ဗလီ, အတိသယဗလကာယတ္တာ ဝါ ဗလီ, သော ဧဝ ဗလိ, ‘‘ဗလိအာဒယော’’တိ ဣမိနာ သမာသေပိ သန္ဓိ နတ္ထီတိ ဒီပေတိ။ အာဒိနာ မစ္ဆသကုဏာဒိကေပိ ကုဉ္စာဒိကေပိ အသုရဘေဒေ သင်္ဂဏှာတိ။
|
{
"style": "bodytext",
"db_page_id": 55092
}
|
db_55092_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၅
|
၁၅။ ပိတာမဟာဒျဋ္ဌကံ ဗြဟ္မနိ။ ပိတူနံ ပဇာပတီနံ လောကပိတူနမ္ပိ ပိတာ ပိတာမဟော, အာမဟပစ္စယော [မောဂ္ဂလ္လာန ၄.၃၈]။ သဗ္ဗလောကာနံ ပိတုဋ္ဌာနိယတ္တာ ပိတာ, သဗ္ဗလောကံ ဝါ ပါတိ ရက္ခတီတိ ပိတာ, ရိတုပစ္စယော။ မဟန္တသရီရတာယ ဗြဟ္မာ, ဗြဟ ဝုဍ္ဎိယံ မပစ္စယော။ လောကာနံ ဤသော ဣန္ဒော လောကေသော။ ကမလသမ္ဘဝတ္တာ ကမလံ, ပဒ္မံ။ တံ အာသနမုပ္ပတ္တိဋ္ဌာနမဿ ကမလာသနော။ ဟိရညံ သုဝဏ္ဏမယံ အဏ္ဍံ ဟိရညံ, တဿ ဂဗ္ဘော ဘူဏော [ဂုဏော (က.)] ဟိရညဂဗ္ဘော။ ဈာနာဒိဂုဏေဟိ သုရာနံ ဇေဋ္ဌတ္တာ သုရဇေဋ္ဌော။ ပဇာနံ သတ္တာနံ ပတိ သာမိဘူတော ပဇာပတိ, ပဇံ ပါလေတီတိ ဝါ ပဇာပတိ။ အတ္တဘူ, ပရမေဋ္ဌိ, သယမ္ဘူ, စတုရာနနော, ဓာတာ, ကမလယောနိ, ဒုဟိဏော, ဝိရိဉ္စိ, သဇိတာ, ဝေဓာ, ဝိဓာတာ, ဝိဓိ, ဟံသရထော, ဝိရိဉ္စော, ပပိတာမဟော ဣစ္စာဒယောပိ ဗြဟ္မနာမာနိ။
|
{
"style": "bodytext",
"db_page_id": 55092
}
|
db_55093_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၆-၁၇
|
၁၆-၁၇။ ဝါသုဒေဝါဒိပဉ္စကံ ကဏှေ။ ဝသုဒေဝဿ အပစ္စံ ဝါသုဒေဝေါ။ မစ္စာနံ ဇီဝိတံ ဟရတိ သီလေနာတိ ဟရိ။ ကဏှဂုဏယောဂတော ကဏှော။ ကေသိံ နာမ အသုရံ ဟတဝါတိ ကေသဝေါ, ဤကာရဿ အကာရော, ဟနဿ စ ဝေါ။ ဝုတ္တဉ္စ –
|
{
"style": "bodytext",
"db_page_id": 55093
}
|
db_55093_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘ယသ္မာ တယာ ဟတော ကေသီ၊
|
{
"style": "gatha1",
"db_page_id": 55093
}
|
db_55093_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
တသ္မာ မေ သာသနံ သုဏ။
|
{
"style": "gatha2",
"db_page_id": 55093
}
|
db_55093_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကေသဝေါ နာမ နာမေန၊
|
{
"style": "gatha3",
"db_page_id": 55093
}
|
db_55093_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သေယျော လောကေ ဘဝိဿသီ’’တိ [စိန္တာမဏိဋီကာယမ္ပိ]။
|
{
"style": "gathalast",
"db_page_id": 55093
}
|
db_55094_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
စက္ကံ ပါဏိမှိ အဿ စက္ကပါဏိ။ ဝိသဏု [ပိဏှု (က.)], နာရာယနော, ဝေကုဏ္ဌော, ဒါမောဒရော, မာဓဝေါ, သမ္ဘူ, ဒေစ္စာရိ, ပုဏ္ဍရီကက္ခော, ဂေါဝိန္ဒော, ဂရုဠဒ္ဓဇော, ပီတမ္ဗရော, အစ္စုတော, မင်္ဂလော, သိင်္ဂီ, ဇနာဒ္ဒနော, ဥပေန္ဒော, ဣန္ဒာဝရဇော, စတုဘုဇော, ပဒ္မနာဘော, မဓုရိပု, တိဝိက္ကမော, ဒေဝကီနန္ဒနော, သောရီ, သိရီပတိ, ပုရိသောတ္တမော, ဝနမာလီ, ဗလိဓံသီ, ကံသာရာတိ, အဓောက္ခဇော, သဗ္ဗမ္ဘရော, ကေဋဘဇိ [ကေဋဘံ ဇိတဝါ (စိန္တာမဏိဋီကာ)], ဝိဓု, သသဗိန္ဒု, သိရီကရော, သိရီဝရာဟော, အဇိတော, ပရပုရိသော, သိရီဂဗ္ဘော, ဆဗိန္ဒု, အနန္တော, နရကဇိ, ကေသရော, ဇာတိကီလော, နရသီဟော, ပုရာဏပုရိသော, နလိနေသယော, ဝါသု, နရာယနော, ပုနဗ္ဗသု, သဗ္ဗရူပေါ, ဓရဏီဓရော, ဝါမနော, ဧကသိင်္ဂေါ, သောမဂဗ္ဘော, အာဒိဒေဝေါ, အာဒိဝရာဟော, သုဝဏ္ဏဗိန္ဒု, သဒါယောဂီ, သနာတနော, ရာဟုမုဒ္ဓဘိဒေါ, ကာဠနေမိ, ပဏ္ဍဝေါ, ဝဍ္ဎမာနော, သတာနန္ဒော, ပဇာနာထော, သုယာမုနောဣစ္စာဒီနိ ဝိသဏုနာမာနိ။ အဿ ပန ပိတု နာမာနိ ဝသုဒေဝေါ, အာနကဒုန္ဒုဘိ [အမရ ၁.၂၃] ဣစ္စာဒီနိ။ ရထဝါဟော ပနဿ ဒါရုကော နာမ [တိကဏ္ဍသေသ ၁.၁.၃၄]။ မန္တီ ပန ပဝနဗျာဓိ နာမ [မန္တီ ပဝနဗျာမိ ဥဒ္ဓဝေါ (တိတဏ္ဍသေသ ၁.၁.၃၅) ပဝနဗျာဓိ။ ဥဒ္ဓဝေါ ဣတိ ဒွေ ပိဏှုဿ မန္တိနော (ကဋ္ဋီကာ)]။
|
{
"style": "bodytext",
"db_page_id": 55094
}
|
db_55094_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
မဟိဿရာဒိဆက္ကံ ဟရေ။ မဟန္တော ဣဿရော ဝိဘူတိ ဧတဿာတိ မဟိဿရော။ ဂုဏာဝတ္ထာရဟိတော သမ္ပတိ ပရမာနန္ဒရူပတ္တာ နိဗ္ဗိကာရော သမတိ ဘဝတီတိ သိဝေါ, နိရုတ္တိနယေန အကာရဿ ဣတ္တံ, မဿ ဝေါ စ။ ဧဝံ သဗ္ဗတ္ထ ယဒါဒိနာ ဝါ နိရုတ္တိနယေန ဝါ သဒ္ဒသိဒ္ဓိ ဝေဒိတဗ္ဗာတိ။ သူလပါဏိတ္တာ သူလီ။ ဣဋ္ဌေ ပဘဝတီတိ ဣဿရော, ဣဿတိ အဘိဘဝတီတိ ဝါ ဣဿရော။ ပသူနံ ပမထာနံ ပတိ ပသုပတိ။ ‘‘ပသု မိဂါဒေါ ဆဂလေ, ပမထေပိ ပသု ပုမေ’’တိ ရုဒ္ဒေါ [ရဘသော (က.)]။ ( ) [(ဂုဏေ) (က.)] ဝိသိဋ္ဌတမောဂုဏတ္တာ သဗ္ဗံ ဟရတီတိ ဟရော။ ဝုတ္တောတိ ကြိယာပဒံ။ သမ္ဘု, ဤသော, သဗ္ဗော, ဤသာနော, သင်္ကရော, စန္ဒသေခရော, ဘူတေသော, ခဏ္ဍပရသု, ဂိရီသော, မစ္စုဉ္ဇယော, ပိနာကီ, ပမထာဓိပေါ, ဥဂ္ဂေါ, ကပဒ္ဒိ, သိရီကဏ္ဌော, ကာဠကဏ္ဌော, ကပါလဘရော, ဝါမဒေဝေါ, မဟာဒေဝေါ, ဝိရူပက္ခော, တိလောစနော, သဗ္ဗညူ, နီလလောဟိတော, မာရဟရော, ဘဂ္ဂေါ, တျမ္ဗကော, တိပုရန္တကော, ဂင်္ဂါဓရော, အန္ဓကရိပု, ဗျောမကေသော, ဘဝေါ, ဘီမော, ရုဒ္ဒေါ, ဥမာပတိ, ဘဂါလီ, ကပိသဉ္ဇနော, ဟီရော, ပဉ္စာနနော, ခကုန္တလော, ဂေါပါလကော, ပိင်္ဂက္ခော [ဝိဘင်္ဂေါ (က.)], ကူဋကရော, စန္ဒာပီဠော, မဟာနဋော, သမီရော, ဟော, နန္ဒိဝဍ္ဎနော, ဂုဠာကေသော [မိဂူဟော (က.)], မိဟိရာဏော, မေဃဝါဟနော, သုပ္ပတာပေါ [သုပ္ပသာဒေါ (က.)], ဥ, ထာဏု [ဥပါဏ္ဍော (က.)], သိပိဝိဋ္ဌော, ကီလော, ဓမ္မဝါဟနောဣစ္စာဒီနိပိ ဟရနာမာနိ။
|
{
"style": "bodytext",
"db_page_id": 55094
}
|
db_55095_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကုမာရာဒိတ္တယံ ဟရဿ ပုတ္တေ။ ကုမာရ ကီဠာယံ, ကုမာရေတိ ကီဠတီတိ ကုမာရော, သောဠသဝဿိကော, အယဉ္စ သောဠသဝဿိကော။ ‘‘ဗာလော စ သောဠသ ဘဝေ’’တိ ဟိ ဝုတ္တံ။ ခဏ္ဍတိ ဒါနဝဗလန္တိ ခန္ဒော, ဏ္ဍဿ န္ဒော။ သတ္တိံပဟရဏဝိသေသံ ဓရတီတိ သတ္တိဓရော, ပဘာဝုဿာဟမန္တသင်္ခါတံ ဝါ သတ္တိတ္တယံ ဓရတီတိ သတ္တိဓရော။ အမရကောသေ ပန –
|
{
"style": "bodytext",
"db_page_id": 55095
}
|
db_55095_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘ကတ္တိကေယျော မဟာသေနော၊
|
{
"style": "gatha1",
"db_page_id": 55095
}
|
db_55095_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သရဇာတော ဆဠာနနော။
|
{
"style": "gatha2",
"db_page_id": 55095
}
|
db_55095_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ပဗ္ဗတီနန္ဒနော ခန္ဒော၊
|
{
"style": "gatha3",
"db_page_id": 55095
}
|
db_55095_004
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သေနာနီ အဂ္ဂိဘူ ဂုဟော။
|
{
"style": "gathalast",
"db_page_id": 55095
}
|
db_55095_005
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဗာဟုလေယျော တာရကဇိ၊
|
{
"style": "gatha1",
"db_page_id": 55095
}
|
db_55095_006
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဝိသာခေါ သိခိဝါဟနော။
|
{
"style": "gatha2",
"db_page_id": 55095
}
|
db_55095_007
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ဆမာတုရော သတ္တိဓရော၊
|
{
"style": "gatha3",
"db_page_id": 55095
}
|
db_55095_008
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ကုမာရော ကောဉ္စဒါရဏော’’တိ [အမရ ၁.၄၁-၂] ဝုတ္တံ။
|
{
"style": "gathalast",
"db_page_id": 55095
}
|
db_55096_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၁၈-၂၁
|
၁၈-၂၁။ သက္ကာဒီနိ ဝီသတိ သက္ကဿ နာမာနိ။ အသုရေ ဇေတုံ သက္ကုဏာတီတိ သက္ကော။ ပုရေ, ပုရံ ဝါ ဒဒါတီတိ ပုရိန္ဒဒေါ။ ဒေဝါနံ ရာဇာ ဒေဝရာဇာ။ ဝဇိရံ ပါဏိမှိ အဿ ဝဇိရပါဏိ။ သုဇာယ အသုရကညာယ ပတိ သုဇမ္ပတိ။ ဗဟူနံ ဒေဝမနုဿာနံ စိန္တိတတ္ထဿ ဒဿနသမတ္ထတာယ သဟဿက္ခော။ မဟတံ ဒေဝါနံ ဣန္ဒော ရာဇာ မဟိန္ဒော, ဒေဝေဟိ မဟိတဗ္ဗော ဝါ ဣန္ဒော ရာဇာ မဟိန္ဒော, မဟန္တော စ သော ဣန္ဒော စာတိ ဝါ မဟိန္ဒော။ ဝဇိရံ အာဝုဓံ ယဿ ဝဇိရာဝုဓော, ‘‘ဝဇိရာယုဓော’’တိပိ ပါဌော။ ဝသူနိ ရတနာနိ သန္တျဿေတိ ဝါသဝေါ။ ဒသသတာနိ နယနာနိ ယဿ သော ဒသသတနယနော။ ဒွိန္နံ ဒေဝလောကာနံ အဓိပတိဘူတတ္တာ တိဒိဝါဓိဘူ။ သုရာနံ နာထော သုရနာထော။ ဝဇိရံ ဟတ္ထေ ယဿ သော ဝဇိရဟတ္ထော။ ဘူတာနံ သတ္တာနံ ပတိ ဘူတပတိ။ မဟိတဗ္ဗတ္တာ မဃဝါ။ မဟ ပူဇာယံ, ဟဿ ဃဝေါ။ ကောသသင်္ခါတာနိ ဓနာနိ သန္တိ ယဿ, သော ကောသိယော, ‘‘ကောသိယဂေါတ္တတာယ ကောသိယော’’တိ စ ဝဒန္တိ။ ဣန္ဒတိ ပရမိဿရိယေန ယုဇ္ဇတေတိ ဣန္ဒော။ ဝတြံ နာမ အသုရံ အဘိဘဝတီတိ ဝတြဘူ။ ပါကော နာမဝတြာသုရဿ ဘာတာ, တဿ သာသနတော နိဂ္ဂဟတော ပါကသာသနော။ ဝိဍံ ဗျာပကံ ဩဇော ဧတဿ ဝိဍောဇော။ သုနာသီရော, ပုရန္ဒရော, လေခါသဘော [လေခနံ ဒေဝါနံ ဥသတော ဥတ္တမော (စိန္တာမဏိဋီကာ)], ဒိဝပတိ, သုရပတိ, ဗလာရာတိ, သစီပတိ, ဇမ္ဘဘေဒီ, ဟရိဟယော, နမုစိသူဒနော, သံကန္ဒနော, မေဃဝါဟနော, အာခဏ္ဍလော [အာခဏ္ဍယတိ ပရဗလံ ဥသာဒိတ္တာ ကလစ (စိန္တာမဏိဋီကာ)], ကောသိကော, သုရဂါမဏီ, နာကနာထော, ဟရီ ဣစ္စာဒီနိပိ သက္ကဿ နာမာနိ။
|
{
"style": "bodytext",
"db_page_id": 55096
}
|
db_55096_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အဿ သက္ကဿ ဘရိယာ သုဇာတာ နာမ။ သုခေန ဇာတာ, သုန္ဒရာ ဝါ ဇာတိ ယဿာ သာ သုဇာတာ။ ပုလောမဇာ, သစီ, ဣန္ဒာနီ ဣစ္စာဒီနိပိ သက္ကဘရိယာယ နာမာနိ။
|
{
"style": "bodytext",
"db_page_id": 55096
}
|
db_55097_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အဿ သက္ကဿ ပုရံ မသက္ကသာရာဒယော တယော ဘဝေ။ မော စ သက္ကော စ မသက္ကာ, တေ သရန္တိ ဂစ္ဆန္တိ ဧတ္ထ ကီဠာဝသေနာတိ မသက္ကသာရာ, မဟိဿရာဒီနံ ပရိသာနံ, သက္ကဿ စ ကီဠာနုဘဝနဋ္ဌာနန္တျတ္ထောတိ စိန္တာမဏိထုတိဋီကာယံ ဝုတ္တံ။ သင်္ဂဟဋီကာယံ ပန ‘‘မသက္ကန္တိ ဝါ ဝသောကန္တိ ဝါ အသုရပုရဿ နာမံ, ဣဒံ ပန တေသံ ဥတ္တမတ္တာ မသက္ကသာရော, ဝသောကသာရောတိ စ ဝုတ္တ’’န္တိ ဝုတ္တံ။ အမရာ ဧတိဿံ သန္တိ အမရဝတီ, သာ ဧဝ အမရာဝတီ, ရဿဿ ဒီဃတာ [ပါဏိနီ ၆.၃.၁၁၉]။
|
{
"style": "bodytext",
"db_page_id": 55097
}
|
db_55097_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အဿ သက္ကဿ ပါသာဒေါ ဝေဇယန္တော နာမ။ ဝေဇယန္တီ ပဋာကာ ပသတ္ထာ, ဘူတာ ဝါ အဿ အတ္ထီတိ ဝေဇယန္တော။
|
{
"style": "bodytext",
"db_page_id": 55097
}
|
db_55097_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
အဿ သက္ကဿ သဘာ သုဓမ္မာ မတာ။ သောဘနော ဓမ္မော အဿာတိ သုဓမ္မာ, ဒေဝမဏ္ဍပေါ။
|
{
"style": "bodytext",
"db_page_id": 55097
}
|
db_55097_003
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၂၂
|
၂၂။ တဿ သက္ကဿ ရထော ဝေဇယန္တော နာမ။ ဝေဇယန္တီနာမာယ ပဋာကာယ ယောဂတော ဝေဇယန္တော။ တဿ သက္ကဿ သာရထိ သူတော မာတလိနာမ။ မတလဿ [မာတလာယ (က.)] အပစ္စံ မာတလိ, တဿ သက္ကဿ ဂဇော ဧရာဝဏော နာမ, ဣရာဝဏော သမုဒ္ဒေါ, တတြဇာတော ဧရာဝဏော [ဣရာဝတိ သမုဒ္ဒေ ဇာတော (ဧရာဝတော), သေသေ အဏ။ ပိသောဒရာဒိတ္တာ ဏတ္တေ ဧရာဝဏော (စိန္တာမဏိဋီကာ)]။ တဿ သက္ကဿ သိလာသနံ ပဏ္ဍုကမ္ဗလော နာမ။ ပဏ္ဍုဝဏ္ဏကမ္ဗလသဒိသတ္တာ ပဏ္ဍုကမ္ဗလော။ သိလာ ပါသာဏော ဧဝ အာသနံ သိလာသနံ။
|
{
"style": "bodytext",
"db_page_id": 55097
}
|
db_55098_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၂၃
|
၂၃။ တဿ သက္ကဿ ပုတ္တာ သုဝီရ, ဇယန္တဣစ္စာဒယော။ အတိသယေန သူရတ္တာ သုဝီရော။ အသုရေ ဇယတီတိ ဇယန္တော။ တဿ သက္ကဿ ပေါက္ခရဏီ နန္ဒာ နာမ ဘဝေ။ နန္ဒီယတီတိ နန္ဒာ။ ပေါက္ခရံ ဝုစ္စတိ ပဒုမံ, သလိလဉ္စ, တေဟိ သတ္တာနံ မနံ အတ္တာနံ နယတီတိ ပေါက္ခရဏီ, ပေါက္ခရေန ဝါ သုန္ဒရေန အဏ္ဏေန ဇလေန သဟိတတ္တာ ပေါက္ခရဏ္ဏီ, သာ ဧဝ ပေါက္ခရဏီ။ တဿ သက္ကဿ ဝနာနိ ဥယျာနာနိ နန္ဒနာဒီနိ စတ္တာရိ။ နန္ဒယတီတိ နန္ဒနံ။ နာနာဒိဗ္ဗရုက္ခေဟိ မိဿကတ္တာ မိဿကံ။ နာနာလတာဟိ ဝလ္လီဟိ စိတ္တတ္တာ စိတ္တလတာ, နာနာဝိရာဂဝဏ္ဏဝိစိတ္တာယ ဝါ လတာယ သမန္နာဂတတ္တာ စိတ္တလတာ, ဒေဝတာနံ ဝါ စိတ္တာသာ ဧတ္ထ အတ္ထီတိ စိတ္တာ, အာသာဝတီ နာမ လတာ, သာ ယဿ အတ္ထိ, တံ စိတ္တလတာ။ ဒေဝတာနံ ဝါ စိတ္တံ လန္တိ ဂဏှန္တီတိ စိတ္တလာ, ဒိဗ္ဗရုက္ခာ, တေသံ သမူဟော စိတ္တလတာ, ဣတ္ထိလိင်္ဂေန တဿ ဝနဿ နာမံ, ယထာ ‘‘ခုဒ္ဒသိက္ခာ’’တိ။ ဖာရုသကာနိ ယတ္ထ သန္တိ, တံ ဖာရုသကံ။
|
{
"style": "bodytext",
"db_page_id": 55098
}
|
db_55098_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၂၄
|
၂၄။ အသနျာဒိတ္တယံ တဿ သက္ကဿ အာယုဓံ။ အဿတေ ဘုဇ္ဇတေ လောကဓာတုကမနေနာယုဓေနာတိ အသနိ, အယံ အသနိသဒ္ဒေါ ဒွီသု ပုမိတ္ထိလိင်္ဂေသု ဝတ္တတိ။ ကုလိမှိ သက္ကဿ ဟတ္ထေ သေတိ တိဋ္ဌတီတိ ကုလိသံ, ကုလိ ဟတ္ထော ဘုဇာဒလောတိ ဟိ တိကဏ္ဍသေသော [တိကဏ္ဍသေသ ၂.၆.၂၆]။ ကုယံ ဝါ ပထဝိယံ လိသတိ တနု ဘဝတီတိ ကုလိသံ။ ဝဇ ဂတိယံ, ဝဇတေဝ န ပဋိဟညတေ ယဿ ဂမနံ ကေနစီတိ ဝဇိရံ, ဣရပစ္စယော။ ဝဇိရသဟစရဏတော ကုလိသသဒ္ဒေါပိ ပုန္နပုံသကေ။ ဘိဒုရံ, ပဝိ, သတကောဋိ, သုရု, သမ္ဗော, ဒမ္ဘောလိဣစ္စာဒီနိပိ ဝဇိရဿ နာမာနိ။ တတြ ဘိဒုရံ ပုန္နပုံသကေ, ပဝိအာဒယော ပုမေ။
|
{
"style": "bodytext",
"db_page_id": 55098
}
|
db_55099_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ရမ္ဘာ စ အလမ္ဗုသာ စ ဣစ္စာဒိကာ ဒေဝိတ္ထိယော အစ္ဆရာယော နာမာတိ ဝုတ္တာ။ အစ္ဆရာဝိသေသာ ဟိ ဧတာ။ အစ္ဆော နိမ္မလဝဏ္ဏော ဧတာသမတ္ထီတိ အစ္ဆရာယော။ ‘‘အပသရာ’’တိပိ ဧတာသမေဝ သာမညသညာ။ ဒေဝပုတ္တာနံ ရတိံ ဘာဝေန္တိ ဝဍ္ဎေန္တီတိ ရမ္ဘာ, ရံ ကာမဂ္ဂိံ ဘန္တိ ဒီပယန္တိ ဇာလေန္တီတိ ဝါ ရမ္ဘာ, နိဂ္ဂဟီတာဂမော။ ကာမရတိဝသေန ဒေဝပုတ္တေ အတ္တနိ ဝသာပေတုံ အလံ သမတ္ထာတိ အလမ္ဗုသာ, အဿုကာရော။ ဒေဝါနံ ဒေဝပုတ္တာနံ, ဒေဝီဘူတာ ဝါ ဣတ္ထိယော ဒေဝိတ္ထိယော။
|
{
"style": "bodytext",
"db_page_id": 55099
}
|
db_55099_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
‘‘ပဉ္စသိခေါ, ဟာဟာ, ဟူဟူ’’ဣစ္စာဒယော ဂန္ဓဗ္ဗာ နာမ။ ပဉ္စ သိခါ စူဠာ ယဿ သော ပဉ္စသိခေါ။ ‘‘ဟာ’’တိ အနန္ဒိတံ ဓနိံ [နိန္ဒိဘဒ္ဓနိံ (စိန္တာမဏိဋီကာ)] ဇဟတီတိ ဟာဟာ။ ‘‘ဟူ’’တိ ဂီတဝိသေသသဒ္ဒံ ဟူယတေတိ ဟူဟူ။ ဂန္ဓံ အဗ္ဗန္တိ ဘုဉ္ဇန္တီတိ ဂန္ဓဗ္ဗာ, ဂါယနံ ဝါ ဓမ္မော ဧတေသံ ဂန္ဓဗ္ဗာ, မ္မဿ ဗ္ဗော။
|
{
"style": "bodytext",
"db_page_id": 55099
}
|
db_55099_002
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
|
၂၅
|
၂၅။ ဝိမာနာဒိဒွယံ ဝိမာနေ။ ဒေဝါနမာကာသေ ဂမနံ ယေန တံ ဝိမာနံ, ဝိဂတံ [ဝိနာ (က.)] မာနံ ဥပမာနမဿ ဝိမာနံ။ ဝိဟေ အာကာသေ ဂစ္ဆတီတိ ဗျမှံ, ဟကာရတော ပုဗ္ဗေ အမပစ္စယော။ ဧတ္ထ စ ဝိမာနဗျမှသဒ္ဒါ ဒွေပိ အနိတ္ထိယံ ပုန္နပုံသကေ ဝတ္တန္တိ။
|
{
"style": "bodytext",
"db_page_id": 55099
}
|
db_55100_000
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
ပီယုသာဒိတ္တယံ အမတေ။ ပီယတေတိ ပီယုသံ, ‘‘အမတပါ’’တိ ဟိ ဝုတ္တံ, ဥသပစ္စယော [ဥဏာဒိ ၄.၇၆ ဏွာဒိ ၂၁၅ သုတ္တေသု ပန ‘‘ပီယူသ’’မိတိ ဒိဿတိ]။ ‘‘ပေယုသော’’တိပိ နာမမဿ။ န မတံ မရဏမနေန အမတံ။ သုခေန ဓယန္တိ ပိဝန္တိ တံ ဣတိ သုဓာ။ ဧတ္ထ စ အမတသဒ္ဒေါ ယညသေသပီယုသသလိလဃတာဒီသု နပုံသကေ, ဓနွန္တရိဒေဝါဒီသု ပုလ္လိင်္ဂေ, ဂဠောဈာဘယာမလကျာဒီသု ဣတ္ထိလိင်္ဂေတိ တီသု ဝတ္တတိ [အမတံ ယညသေသေ စ, ပီယူသေ သလိလေ ဃတေ အယာစိတေ စ မောက္ခေ စ, နာ ဓနွန္တရိဒေဝသု အမတာ မာဂဓီပထျာ ဂုဠုစျာမလကီသု စ (မေဒိနီကောသ ၁၆ ၇၇-၈)], တံသဟစရဏတော ပီယုသသဒ္ဒေါပိ တီသု လိင်္ဂေသု။ သုဓာသဒ္ဒေါ ပန အမတနုဟီလေပါဒီသုပိ နိစ္စမိတ္ထိလိင်္ဂေါဝ [သုဓာ လေပေါ’မတံ နုဟီ (အမရ ၂၃.၁၀၁)]။
|
{
"style": "bodytext",
"db_page_id": 55100
}
|
db_55100_001
|
{
"nikaya": "ဗျာကရဏာဒိ",
"basket": "annya",
"book": "အဘိဓာနပ္ပဒီပိကာဋီကာ",
"chapter": "General"
}
| null |
သိနေရုအာဒိပဉ္စကံ ပဗ္ဗတရာဇေ။ သိနာ သောစေယျေ, သိနာတိ သောစေတိ ဒေဝေတိ သိနေရု, ဧရုပစ္စယော။ မီ ဟိံသာယံ, မိနာတိ ဟိံသတိ သဗ္ဗေ ပဗ္ဗတေ အတ္တနော ဥစ္စတရဋ္ဌေနာတိ မေရု, ရုပစ္စယော။ တိဒိဝါနံ ဒွိန္နံ ဒေဝလောကာနံ အာဓာရော ပတိဋ္ဌာတိ တိဒိဝါဓာရော။ ဒေဝေ နယတီတိ နေရု။ သုမေရူတိ ဥပသဂ္ဂေန နာမံ ဝဍ္ဎိတံ။ ဟေမဒ္ဒိ, ရတနသာနု, သုရာလယာဒီနိပိ ပဗ္ဗတရာဇဿ နာမာနိ။
|
{
"style": "bodytext",
"db_page_id": 55100
}
|
Subsets and Splits
No community queries yet
The top public SQL queries from the community will appear here once available.